Cara Buat Lempeng Kosong Kampung, Sedap Cicah Bersama Sambal Bilis

Lamanya tak makan lempeng kosong macam ni kan. Kalau duduk kampung, memang opah min akan buat lempeng ni setiap pagi sebagai sarapan. Nak sedap lagi, makan dengan kelapa parut yang digaulkan dengan sedikit garam. Fuhh!
Senang je nak buat lempeng kosong sebenarnya. Kalau sekali belajar pun dah boleh pandai. Tapi kita kan kadang-kadang suka air tangan ibu atau opah. Ada berkat gitu.
Baca juga: Sambal Sotong Kembang, Makan Dengan Nasi, Nasi Lemak, Lempeng Sodap Beb!
Untuk perkongsian kali ni, MyResipi kongsikan resipi dari Qaseh Aisyah Linda yang sudi berkongsi di laman Facebook. Memang tengok gambar je dah teringat nostalgia lama masa kanak-kanak tau!
Nak betul- betul rasa macam kampung, kena digadingkan dengan sambal bilis. Memang makan bertambah lah dibuatnya!

RESIPI LEMPENG KOSONG

Bahan-bahan lempeng:

1 cawan tepung gandum
1/2 santan
Garam secubit rasa
1 biji telur
Air secukupnya

Cara membuat lempeng:

Kisar atau gaulkan kesemua bahan-bahan diatas, pastikan adunan tidak terlalu cair atau pekat adunan seperti membuat kulit kuih ketayap.
Panaskan kuali, sapu minyak atau butter. Sendukkan adunan dan leperkan nipis.
Masak guna api yang perlahan sahaja. Biar ada hangi-hangit garing sikit baru terbalikkan dan masak sebelah lagi.
Buat sampai habis adunan. Siap dan ketepikan.

Bahan sambal bilis:

Ikan bilis
Cili kering kisar
Air asam jawa
1 biji bawang merah besar*
3 ulas bawang putih*
1 inci halia*

Cara membuat sambal bilis:

Tumis bahan2 bertanda* sehingga naik bau.
Masukkan cili kering kisar, masak sehingga naik minyak.
Selepas naik minyak, masukkan air asam jawa, gula, garam. Dah cukup rasa, sudah boleh masukkan ikan bilis. Siap untuk dihidang bersama lempeng tadi.

Wow! Terasa macam makan lempeng ibu dan opah kita buat kan. Kalau perasan kan, dulu-dulu punya versi, hidang atas pinggan bunga tau. Nampak klasik sangat!
Paling sedap makan panas-panas di masa sarapan atau minum petang. Memang boleh buat kita berebut tau! Kalau yang mana nak cuba tu boleh follow je resipi yang min kongsikan ni.
Selamat mencuba!


Lepat Boko Ubi Kayu Yang Sedap, Peniaga Ini Kongsi Resipinya

Sedapnya kalau dapat menikmati Lepat Boko Ubi Kayu ni. Rasanya yang lemak-lemak manis, memang tak jemu dimakan.
Resipinya pun tak susah. Menerusi perkongsian saudari Qaisara Qistina, beliau berkongsi satu resipi Lepat Boko Ubi yang cukup mudah.
Asalnya resipi ini beliau gunakan untuk berniaga semasa PKP dahulu. Memang laris! Memang dijamin menjadi. Jom lihat cara-cara
pembuatannya.
Baca juga: Resipi Lepat Pisang Yang Lembut & Sedap, Hanya Guna Sukatan Cawan
Kebiasannya jika di kampung, baru dapat merasa kuih ini, dan agak sukar untuk jumpanya di bandar melainkan buat sendiri di rumah. Ini sudah ada resipinya, memang mudah lah!

Resipi Kuih Lepat Boko Ubi

Bahan-bahan:

2 cawan parutan ubi kayu
2 cawan gula merah
2 cawan air
1 sudu makan gula
Daun pisang secukupnya

Bahan Bahagian Putih:

200ml santan
1 1/2 cawan air
4 sudu tepung beras (1/2 cawan)
1/2 sudu teh garam

Cara membuatnya:
1. Satukan parutan ubi kayu, gula merah, air dan gula di dalam periuk. Masak hingga likat. Ketepikan.
2. Untuk bahangian putih, satukan semua bahan dan masak hingga agak likat.
3. Sudukan adunan parutan ubi di atas daun pisang.
4. Kemudian letakkan bahagian putih diatasnya.
5. Lipat daun pisang dengan kemas. Lakukan hingga habis adunan.
6. Kukus selama 20 minit.
7. Angkat, sejukkan seketika dan sedia untuk dinikmati.

Selamat mencuba.


Jom Buat Lepat Labu Inti Kelapa Yang Lembut Dan Sedap, Guna Cara Ini

Memandangkan ramai pengemar kuih lepat labu sehingga hari ini, apa kata kita ikuti satu perkongsian resipi lepat labu inti kelapa disini.
Mesti korang teruja dengan hasilnya. Bolehlah dijadikan sajian minum petang anda sekeluarga.
Lepat labu merupakan kuih tradisional yang dibalut kemas menggunakan daun pisang. Ianya mempunyai pelbagai variasi dari segi bahan, rasa dan warna.
Baca juga: Cara Buat Lepat Boko Ubi Kayu Yang Sedap, Peniaga Ini Kongsi Resipinya
Lepat labu yang dikongsikan hari ini akan menggunakan warna kuning asli dari labu kuning tanpa bahan pewarna.
Resipi lepat labu inti kelapa ini telah dikongsikan oleh Asma Mohamed melalui perkongsiannya di laman Facebook. Kalau dah bosan nak makan kuih bergoreng tu, bolehlah cuba kuih kukus pula.

RESIPI KUIH LEPAT LABU INTI KELAPA

Bahan Lepat:

1 cawan labu (rebus labu hingga lembut, kemudian baru disukat)
1 cawan tepung gandum
2 sudu makan tepung ubi kayu
3 1/2 sudu makan gula
Secubit garam
Santan pekat (jumlah agak-agak supaya adunan tidak cair dan tidak terlalu pekat)
Daun pisang secukupnya (dibersihkan dan dilayur)

Bahan Inti:

Kelapa parut putih sahaja
Manisan/ gula melaka secukupnya
Sedikit air
Secubit garam
1-2 helai daun pandan

Cara penyediaan:
1. Sediakan inti terlebih dahulu. Satukan semua bahan inti dan masak sehingga manisan atau gula melaka larut. Tekstur inti paling sedap ialah bila ia agak lembab dan tidak kering.
2. Untuk adunan lepat pula, satukan semua bahan dan adun hingga sebati.
3. Untuk membungkus lepat, ambil daun pisang yang telah dipotong dan dilayur tadi. Masukkan 2 sudu makan adunan lepat dan letak atas daun pisang.
4. Seterusnya, ambil 1 sudu teh inti. Balut daun pisang dengan kemas. Lakukan hingga habis semua adunan.
5. Panaskan periuk kukusan dan susun kuih lepat tadi. Kukus selama 25 minit atau hingga masak. Sedia untuk dimakan.

Kalau nak buat minum petang lepas ni, search je resipi kuih-muih kesukaan korang dekat portal ini.
Semoga resepi kuih lepat labu inti kelapa ini bermanfaat buat kita semua. Selamat mencuba!
Baca juga: Pulut Dakap Pisang Macam Orang Lama, Kuih Warisan Melayu Pantai Timur


Limau Kasturi Asam Boi, Sedap Basah Tekak Ikut Resipi Mudah Ini

Bagi idea air berbuka puasa hari ini, jom kita buat Limau Kasturi Asam Boi pula. Memang sedap dapat membasahkan tekak bila cuaca panas membahang bulan puasa ini.
Limau kasturi ini memang banyak khasiatnya. Antaranya ialah ia mengandungi antioksida yang dinamakan Vitexin yang bagus untuk mencegah penyakit jantung dan kanser.
Baca juga: Brazilian Lemonade, Guna 4 Bahan Je, Memang Segar Tekak Ikut Resipi Viral Ini
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya
Bukan itu sahaja, ia juga mengandungi Felurix Asid yang bagus untuk menghilangkan kedutan pada kulit dan perlahankan proses penuaan. Memang awet muda gitu!
Bagi penggemar asam boi, ikuti resipi air ini dari perkongsian Cik Puan Nadia Ismail menerusi laman Facebook.  Memang sedap dan menyegarkan.

RESIPI AIR LIMAU KASTURI ASAM BOI

Bahan-bahan:

10 biji limau kasturi
2 sudu gula
4 biji asam boi putih
1 1/2 cawan air
Ais secukupnya

Cara-cara membuatnya:

1. Kisar 6 biji limau kasturi yg siap dibuang biji bersama gula dan air. Blend sekejap sahaja utk elakkan rasa pahit.

2. Tapis hampas, masukkan air yang siap kisar ke dalam jug berisi ais.

3. Masukkan asam boi putih dan limau kasturi dibelah dua sebagai hiasan.

4. Siap dan sedia diminum.

Mudah dan ringkas! Jadi buat anda yang sentiasa amalkan pengambilan limau kasturi boleh teruskan. Tapi jangan ambil secara berlebihan pula. Risau mendatangkan kemudaratan nanti.

Terima kasih daun keladi kepada Cik Puan Nadia Ismail kerana sudi berkongsi resipi lengkap air ini. Selamat mencuba!

Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini


Lime Curd Jam Keto Mottainai, Ini Resepi Jem Limau Sesuai Untuk Orang Diet

Bila tengah diet je mesti teringin nak makan benda manis kan? Nak makan jem buah nanti takut berat naik sebab kebanyakkan jem buah yang jual di pasar raya banyak gula. Tapi jangan risau resepi jem buah hari ini sangat sesuai untuk orang yang tengah berazam nak turunkan berat badan. Kalau beli di kedai boleh cecah RM30 satu botol. Jadi jom cuba resepi yang dikongsikan oleh MinSha di Cookpad!

PENULISnajahnurul
MASAKANNusantara
TAHAP KESUKARANMedium
FAKTA MASAKAN

20 min
PENYEDIAAN

4 orang
HIDANGAN

LIME CURD JAM KETO MOTTAINAIBila tengah diet je mesti teringin nak makan benda manis kan? Nak makan jem buah nanti takut berat naik sebab kebanyakkan jem buah yang jual di pasar raya banyak gula. Tapi jangan risau resepi jem buah hari ini sangat sesuai untuk orang yang tengah berazam nak turunkan berat badan. Kalau beli di kedai boleh cecah RM30 satu botol. Jadi jom cuba resepi yang dikongsikan oleh MinSha di Cookpad!
BAHAN-BAHAN
50-60 ml Jus Limau Nipis

60g Lakanto Sugar (boleh ganti dengan castor sugar kalau non-keto)

30g salted butter

Secubit garam himalaya

Limau nipis (hiris halus buang biji)

1 biji telur (kacau manja)

Kredit: MinShaCARA PENYEDIAAN
Masukkan semua bahan kecuali telur dalam bekas kaca atau tahan panas.

Didihkan air di dalam periuk.

Double boil di atas periuk sehingga semua gula cair.

Pukul manja telur sehingga putih dan kuning telur menjadi sebati.

Masukkan ke dalam mangkuk dan kacau sentiasa sehingga menjadi likat dalam 10 hingga 20 minit.

Calitkan pada belakang sudu dengan menggunakan jari, sekiranya garisan calit tidak bercantum semula, jem dah siap.

Boleh makan dengan lempeng, roti, biskut atau makan begitu sahaja.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


‘Loya Tekak,’ – Ingatkan Daging, Rupanya Kain Basuh Pinggan Dalam Steamboat

Isu terjumpa benda asing dalam makanan di kedai makan ini bukanlah satu perkara yang baru malah ada juga yang menjumpai ulat, lipas, tali mop, helaian rambut dan bermacam lagi.
Ini sekaligus mencetuskan tanda tanya ramai bagaimanakah tahap kebersihan sesetengah kedai makan? Apakah penyedia makanan langsung tidak menitik beratkan soal kebersihan?
Artikel berkaitan: Tak Nak Bebankan Ibu Bapa, Pelajar Perubatan Ini Sanggup Makan Sisa Makanan Orang
Seperti kisah yang tular baru-baru ini dimana seorang pemuda dan rakannya berkongsi pengalaman pahit ketika makan steamboat mencuri perhatian ramai.

Tangkapan layar dari Youtube South China Morning Post.
Menerusi video tular dari South China Morning Post, difahamkan mereka sedang menjamu selera di sebuah kedai makan namun terkejut apabila menjumpai kain basuh pinggan dalam steamboat yang dipesan.
Pada awalnya, mereka mencari kedai makan kerana agak lapar setelah perlu bekerja lebih masa pada hari tersebut.

Mereka memesan steamboat untuk dua orang makan yang berjumlah CNY213 (RM339).
Sebaik saja makanan itu sampai, mereka pun membuka bekas makanan tersebut. Rakan Ning mengesyaki warna supnya kelihatan lain daripada sebelum ini. Dia kemudian menanyakan rakannya sama ada mereka tersalah pesan sup cili kepada sup tomato, namun rakannya menidakkan.
Selepas itu, dia cuba minum sup itu. Kemudian, apabila dikacau supnya itu, dia mendapati adanya tekstur berat yang berbulu di dalam supnya itu.
Tidak mahu berfikiran negetif, mereka menganggap ianya daging lembu namun setelah di keluarkan, mereka terkejut rupa-rupanya itu adalah kain basuh pinggan!
Sekadar info, kini pekerja berumur 19 tahun yang membuat kesilapan itu telah dipecat. Pekerja itu dipercayai tidak sihat pada hari tersebut.
Meninjau di ruangan komen, rata-rata warga netizen akui geli melihat perkara tersebut malah seakan tidak percaya perkara seperti itu berlaku
Antara komen netizen:


Mac And Cheese Guna Prego Ini Dapat Lebih 1.7K Shares, Lemak Berkrim Gitu!

Jom buat Mac and Cheese guna Prego, memang mudah sebab semua dah segera tinggal campakkan dalam kuali saja.
Resipi yang menggabungkan macaroni dan keju ini memang banyak penggemarnya terutama sekali anak-anak kecil. Hendak pula tengah cuti sekolah ini, memang laju mereka nak makan.
Baca juga: Resipi Klasik Itali Pasta Sos Pesto, Lelaki Ini Kongsi Cara Buat Menu Ini
Disebabkan hidangan ini berasaskan cheese, jadi perut lagi senang kenyang dan tahan lama. Guna pula pasta jenis macaroni, bentuknya memang senang nak masuk dalam mulut menggunakan sudu.
Jom ikuti resipi dari perkongsian Nazuhaina Azu dari laman Facebook yang meraih 1.7k perkongsian ini. Memang ramai pencinta macaroni keju ini ya. Jom kita lihat cara-caranya di bawah.

RESIPI MAC AND CHEESE GUNA PREGO
Portion hidangan: 3-4 orang makan

Bahan-bahan:

1 pek macaroni
1 kotak fresh milk
Keju keping
1 tin sos prego mac & cheese
1 tin sos prego cheese & herbs
Sosej
Garam
Air

Cara-cara membuat:
1. Basuh bersih macaroni. Kemudian, masukkan ia dalam periuk bersama susu fresh milk.
2. Masukkan 1/2 cawan air dan mula hidupkan api.
3. Lepas kuah mula menggelegak, masukkan pula satu tin sos prego cheese and herbs dan kacau rata.
4. Kemudian, masukkan pula satu tin sos prego mac & cheese dan gaul sebati.
5. Masukkan pula kepingan cheese. Boleh letak beberapa ikut selera masing-masing. Kacau lagi biar cheese cair dan sekata. Perasakan dengan garam. Tutup api dan ketepikan.
6. Goreng sosej yang sudah dipotong kecil dan masak sekata. Kemudian angkat, toskan minyak dan taburkan sosej ke atas macaroni yang sudah masak tadi. Gaul bagi rata.
7. Siap untuk dihidang!

Ringkas dan mudahkan? Kalau nak kelainan sedikit atau nak sedikit rasa pedas, boleh taburkan chili flakes. Tapi kalau nak hidang untuk anak-anak, tak perlu pun tak apa.
Kalau nak lagi padu, boleh guna serbuk cheese yang ada dijual di kedai bakery. Selamat mencuba!
Baca juga: Ini 10 Jenis Pasta Yang Korang Kena Tahu Dan Cara Memasak Dengan Betul


MACAM MANA NAK TAU IKAN SEGAR KE TIDAK?

 PENULIS
myResipi

 KATEGORI
Artikel

 POSTED ON
2019-03-19 04:36:22

Kesegaran bahan masakan pun boleh memberi kesan pada rasa sesuatu hidangan tu. Masaklah lauk apa pun, kalau ikan tu asalnya dari ikan segar, lauk tu gerenti sedap. Ikan yang dah lama ataupun tak segar kebiasaannya isi dia akan rasa tawar dan keras. Dah tak sedap nak
dimakan.
Kadang kadang kalau pergi pasar ni, kita tak tau nak pilih yang mana, terutama sekali untuk
sesiapa yang baru pertama kali pergi pasar, yang tak pernah kenal pun ikan segar dan tak segar
macam mana. Kalau pandang sekali imbas, nampak sama je semua, tapi hakikatnya tidak. Jadi
harini kitorang nak kongsikan beberapa tips untuk pilih ikan segar!
1. BAU IKAN

Kalau korang nak tau, ikan yang dah tak segar akan berbau busuk dan sedikit masam. Manakala
ikan segar akan berbau hanyir. Jadi, korang cubalah bau ikan tu samada dia bau busuk
ataupun hanyir.
2. MATA IKAN

Ni cara paling senang nak kenal ikan tu segar lagi ke tak. Korang tengok mata dia. Kalau ikan
dah tak segar, mata dia akan merah dan masuk ke dalam. Ikan yang segar pula mata dia masih
lagi berkilat dan cembung.
3. TEKSTUR

Ikan yang segar ni bila dipicit isi dia, kita dapat rasa yang isi dia keras dan pejal lagi. Kalau ikan
yang tak segar dah isi dia lembik.
4. WARNA IKAN

Kita boleh kenal ikan segar ataupun tak daripada warna dia. Ikan yang segar kebiasannya berwarna cerah dan berkilat. Ikan yang dah tak segar biasanya warna dia dah berubah pucat.
5. PERUT

Ikan segar biasanya perut dia tak pecah lagi. Kalau dinding perut ikan lembik, tu tandanya dia
dah tak segar, jadi jangan beli ye.
KREDIT: NUR


Macaroni Bergedil Cheese & Cili Colek Buat Minum Petang Seisi Keluarga

 PENULIS
myResipi

 KATEGORI
Artikel

 POSTED ON
2020-12-07 05:44:45

Ibu-ibu mesti dah buntu nak buat apa untuk minum petang betul tak? Maklumlah anak-anak semua cuti jadi asyik nak makan je la bila duduk rumah. Kalau ikutkan hati nak buat cekodok je setiap petang tapi anak-anak pula cepat jemu. Jadi apa kata kita upgrade sikit minum petang anak-anak dengan mencuba resepi Makaroni Bergedi Cheese dan Cili Colek yang dikongsikan oleh Julia Aleen Aireish di Facebook.

Kredit: Julia Aleen Aireish

Bahan A:

200gm macaroni direbus hingga lembut
1 keping dada ayam dicincang halus
3 biji kentang direbus empuk dan dilenyek halus
1 pokok daun bawang diracik halus
1 pokok daun sup diracik halus
1 biji cabai besar diracik halus
1/2 biji bawang holland diracik halus
1 kiub ayam
30gm cheddar cheese diparut

Bahan B salutannya :

2 biji telur
5 sudu makan tepung jagung dibancuh dengan sedikit air (lebih kurang 4 sudu air)

Kredit: Julia Aleen Aireish

Cara-caranya :
1. Satukan semua bahan A, aduk sebati.
2. Kepalkan dan bulat-bulatkan ikut saiz kesukaan. Buat hingga habis.
3. Dalam bekas lain kacau telur, sediakan juga bancuhan tepung jagung.
4. Pastikan minyak telah panas, ambil satu bergedil celup dalam bancuhan tepung jagung dahulu, kemudian celup ke dalam telur terus masukkan ke dalam kuali goreng hingga masak kekuningan.
5. Angkat dan toskan minyak sedia dihidang.

Kredit: Julia Aleen Aireish

Cili Colek

Bahan-bahan :
1 cawan cili sos
1 ulas bawang putih diketuk
1/2 cawan air
1 sudu makan gula merah
2 sudu besar bijan yang telah dipanggang

Cara-caranya :
1. Satukan semua bahan dalam kuali kecuali bijan, masak likat.
2. Letak bijan, sebatikan siap.

Kredit: Julia Aleen Aireish

Selamat Mencuba
Kredit: Julia Aleen Aireish


Macaroni Goreng Untuk Juadah Berbuka, Sedap Yakmat!

Jom buat Macaroni Goreng untuk juadah berbuka hari ini. Resipi ini sesuai untuk anda yang jemu nak makan nasi dan inginkan hidangan yang ringkas dan mudah.
Anak-anak mesti suka makan macaroni goreng ini. Ibu-ibu pula mesti tercari-cari resipinya. Jom kita follow resipinya disini. Hanya guna 6 bahan sahaja. Hasilnya memang marvellous!
Baca juga: Ini 10 Jenis Pasta Yang Korang Kena Tahu Dan Cara Memasak Dengan Betul
Pelbagai versi macaroni goreng yang anda boleh buat sebenarnya. Jika dah tekak melayu mesti wajib bergoreng kan? Sesuai juga dijadikan hidangan makan malam anda bersama anak-anak.
Macaroni juga sejenis pasta kering seperti spaghetti. Ia boleh dimasak dengan pelbagai cara yang anda suka termasuklah resipi ini. Cik Puan Fatimah Saari telah berkongsi cara paling mudah menyediakannya.

RESIPI MACARONI GORENG

Bahan-bahan:

1 pek macaroni
1 bawang holland – potong dadu
3 ulas bawang putih – dicincang
Butter
300g Daging kisar
Sos pasta cendawan
Garam dan gula secukupnya
Cheddar Cheese – optional
Brokoli – optional

Cara-cara memasak:
1. Rebus macaroni hingga lembut. Tos dan ketepikan.
2. Tumis bawang holland dan bawang putuh sehingga naik bau. Tumis guna butter.
3. Kemudian, masuk daging kisar. Tumis hingga daging masak.
4. Selepas itu, masukkan sos pasta cendawan dan perasakan dengan garam dan gula secukupnya.
5. Masukkan pasta macaroni yang sudah direbus tadi dan kacau hingga sebati kira-kira 5 hingga 7 minit.
6. Masukkan brokoli dan cheddar cheese dan biar ia cair di dalam macaroni. Siap untuk dihidang!

Mudahkan! Kalau nak pedas boleh taburkan chilies flake. Lagi sedap! Tapi untuk anak-anak boleh taburkan sedikit sahaja. Untuk serbuk cheese boleh beli kat kedai bakery.
Tengah masak, anak-anak mesti tanya “bila nak siap ni ibu? ” Dalam kuali lagi dah teruja anak-anak kita. Mereka pasti tak sabar nak makan. Dari gambar pun dah cukup menyelerakan, apatah lagi bila dicuba. Confirm sekejap je habis!
Selain daripada mudah, cepat dan enak, resepi ini juga cukup mengenyangkan. Semoga resipi ini bermanfaat buat kita semua.
Selamat mencuba!
Baca juga: Resipi Klasik Itali Pasta Sos Pesto, Lelaki Ini Kongsi Cara Buat Menu Ini


Cara Buat Maggi Goreng Basah Paling Simple Dan Sedap, Campak-campak Siap!

Jom cuba resipi maggi goreng basah paling simple dan sedap yang dikongsikan oleh Sarah Kamilla ni.
Bila balik kerja ni, selalunya nak masak yang simple-simple ja janji buat alas perut.
Tak perlu lebih-lebih sangat bahan. Apa yang ada kat dapur tu boleh campak-campak je.
Baca juga: Nak Buat Maggi Chili Oil Viral? Guna 3 Bahan Ini Je
Kalau nak sedap sikit campurkan dada ayam atau pun udang sebagai bahan tambahan. Selebihnya hanya gunakan bahan sos dan telur.
Masak macam ni kadang-kadang serius lebih sedap dari yang ada macam-macam bahan.
Sos yang biasa ada kat dapur tu sebenarnya dah cukup berikan rasa masam, manis dan masin. Dan perencah maggi tu sendiri dah rasa sedap.
Kalau tak nak buat maggi goreng basah, boleh je buat versi kering. Kurangkan sikit air masa goreng.
Terpulang juga anda suka yang kembang atau biasa-biasa je. Resepi ni dibuat versi kembang dan kena dengan selera pemilik resepi. Ikut selera anda. Jom lihat cara membuatnya.

Resipi Maggi Goreng Basah

Bahan-bahan:

Maggi
Sos tiram
Sos cili
Sos tomato
Telur
Udang/isi ayam

Maggi goreng ni tak perlukan sebarang bawang. Terus tumis sos dan juga telur. Kalau anda jenis suka pedas, bolehlah campak sikit cili padi untuk beri rasa pedas. Tapi tak perlu banyak sangat sebab takut bau cili kuat sangat.

Cara memasak:
1. Mula-mula panaskan minyak sedikit dalam kuali. Gunakan api perlahan.
2. Kemudian, masukkan sos tiram, sos cili dan sos tomato. Masukkan sikit je. Kalau seorang makan dalam 1/2 sudu untuk setiap satu sos.
3. Kacau sebati dan tumis.
4. Lepas tu masukkan telur. Terus kacau laju untuk bagi telur jancur sepenuhnya. Kalau nampak macam kering, masukkan air sedikit.

5. Kemudian masukkan udang atau isi ayam. Kalau masuk ayam dipotong dadu.
6. Masukkan perencah Maggi. Jangan masukkan semua sebab takut masin. Sos tiram sebenarnya dah cukup rasa masin.

7. Dan akhir sekali masukkan air sikit untuk tak bagi kering. Dah siap, boleh padamkan api.

Resipi ni memang paling simple kan. Sayur pun tak dimasukkan sekali. Kalau rasa macam nak tambah tu, bolehlah masukkan ½ biji tomato yang dipotong kecil-kecil. Ikut selera.
Selamat mencuba.


Bukan Biasa-Biasa, Boleh Tahan Sedap Juga ‘Maggi Kari Soya’ Ini

Biasanya kalau kita masak maggi letak telur je kan? Kali ini jom cuba Maggi Kari Soya ni pula.
Guna ‘soya’? Ya, anda tak salah dengar. Resipi ini menggunakan soya untuk kuahnya.
Nak macam pelik, tapi rupanya sedap yang amat! Saudara Kamarul Ariffin Nor Sadan berkongsikan resipinya di bawah.
 Resipi Maggi Kari Soya
Bahan-bahan:

1 bungkus mi segera
1 kotak minuman soya (250ml)
1 butir telur
2 tangkai cendawan
1 batang daun bawang
1 sudu besar biji bijan
1 sudu teh minyak bijan
1 keping nori
1 sudu besar chili oil

Cara-cara:
1. Boleh guna apa-apa jenama mi segera, asalkan perencah berkuah. Saya suka guna mi Maggi perencah kari atau ayam. Selain tu, sila gunakan air soya tanpa gula atau kurang manis.

2. Pertama sekali, masukkan mi segera dan cendawan ke dalam mangkuk. Isi dengan secawan air (250ml). Boleh guna cendawan shiitake segar atau kering, cendawan butang atau apa-apa jenis cendawan.

3. Kemudian pecakan telur ke dalam cawan yang berisi 200ml air (bersuhu bilik).

4. Masukkan mangkuk dan cawan tadi ke dalam microwave oven, dan letak pemasa selama 1 ½ minit hingga 2 minit. Bergantung pada jenis microwave.

5. Bila mi dan kembang, tos dan buang airnya. Ketepikan mi.

6. Dalam mangkuk tadi, campur air soya bersama perencah. Kemudian panaskan dalam microwave selama 1-2 mnit. Kalau lebih, mungkin air soya akan jadi berketul.

7. Bila dah panas, keluarkan dari microwave dan campur sedikit minyak bijan. Jika tak suka, tak perlu letak. Minyak bijan menghasilkan aroma yang membangkitkan selera.

8. Kemudian susun telur yang kita dah masak dalam cawan tadi. Taburkan daun bawang, cendawan dan kepingan nori. Letak sedikit minyak cili.

9. Taburkan bijan yang sudah disangai. Boleh saja letak apa-apa yang anda suka seperti ayam, itik, sosej, bawang goreng dan sebagainya.

10. Kuah ini berempah dan berlemak. Makan dengan chili oil memang sepadan.

Kredit: Kamarul Ariffin Nor Sadan


“Main Kutip Point Paling Banyak Ke?”- Warganet Terhibur Melihat Pesanan Yang Dipesan Mencecah RM17k

Kebanyakan restoran makanan segera pada masa kini telah menggunakan mesin layan diri termasuklah McDonald’s.
Musim cuti sekolah ini pasti ramai ibu bapa yang membawa anak-anak berjalan dan akan singgah sebentar di mana-mana restoran.
Apa Yang Berlaku Sehingga Pesanan Itu Mencecah Berbelas Ribu Ringgit
Menerusi lantaran video yang dikongsi oleh rmdhn_._, kelihatan dua orang kanak-kanak sedang seronok memesan makanan menggunakan mesin layan diri di sebuah restoran makanan segera.
Menjadi persoalan, di manakah ibu bapa kanak-kanak itu sehinggakan mereka boleh membuat pesanan mencecah 17 ribu ringgit?

Rata-rata warganet menantikan reaksi ibu mereka jika pesanan itu diteruskan.

Ada juga yang mengatakan pesanan sebanyak 17 ribu itu mampu sama seperti membelanja satu kampung atau satu sekolah.

Baca juga:
Gadis Ini Selamba Jadikan Beras Sebagai Kudapan, Rupanya Ramai Buat Perkara Sama!
Pesan ‘Ice Water’ Untuk Jimatkan Duit, Terkejut Tengok Pesanan Yang Datang


Mak Puji ‘Tomyam Goong’ Anak Lagi Sedap Dari Kedai Thai, Ini Resipi Rahsianya

Siapa yang tak bangga kalau satu keluarga puji masakan anda sedap kan? Lagi-lagi kalau mendapat pujian daripada ibu sendiri. Semakin semangat nak masak pelbagai menu setiap hari.
Seperti perkongsian oleh seorang wanita ini, beliau telah memasak Tomyam Goong dan ibunya memuji tomyam itu lagi sedap dari kedai masakan Thailand sering mereka pergi.
Nak tahu apa rahsianya? Jom lihat resipi Tomyam Goong oleh perkongsian oleh saudari Atikah Rahman di bawah. Dijamin satu keluarga makan licin sampai ke kuah! Selamat mencuba.
Resipi Tomyam Goong
Bahan kisar:

Bawang putih 2 ulas
Bawang merah 2 ulas besar
Serai 2 batang kecil

Bahan-bahan lain:

3 Cawan @ 750 ml air
1 inci Lengkuas ketuk2
2 Batang Serai hiris nipis panjang2
3 Helai Daun Limau Purut
4 Akar Daun Ketumbar
4 Cili Padi Vietnam potong nipis panjang2
5 Sudu Besar Susu Cair
1 Cup Cendawan Tiram
5 Sudu Besar Pes Tom Yum
1 1/2 Sudu Besar Sos Ikan
Garam
Gula kabung
Bawang Holland
15 ekor Udang/sotong 5 ekor potong2
2 Sudu Besar Jus Limau
Putik Jagung 7 batang hiris nipis
Daun Ketumbar hiris 2 inci
Ceri tomato 10 biji dibelah dua

Cara-cara untuk membuat tomyum goong:

Masukkan minyak masak 2 sudu dan tumis bahan kisar hingga naik bau, kemudian masukkan air.
Seterusnya masukkan lengkuas, serai, daun limau purut, akar daun ketumbar dan cili padi. Kacau dan biarkan sehingga mendidih.
Tambahkan susu cair, putik jagung, cendawan dan biarkan sehingga cendawan masak.
Masukkan pes tom yum, sos ikan, garam serta gula secukup rasa. Masak lagi sehingga mendidih.
Masukkan hirisan bawang holland, ceri tomato dan udang/sotong. Kacau sebati dan tutup api.
Akhir sekali, masukkan perahan jus limau dan daun ketumbar sebagai hiasan. Siap untuk dihidang. Makan dengan nasi panas-panas bersama telur dadar lagi sedap!

Selamat mencuba!

Kredit: Atikah Rahman
Baca juga: Sedapnya Hujan-Hujan Dapat Makan Nasi Air Thai, Memang Nikmat!


Makan Nasi Campur Dengan Maggi, Video Ini Raih Simpati Warganet

Anda pernah makan nasi dengan maggi? Sedap juga bila kita campur dua jenis menu ini dalam satu pinggan. Perkara ini sering berlaku apabila tiba musim awal bulan dimana kita mesti lebih berjimat berbanding selalu.
Apa Yang Berlaku Sehingga Menyebabkan Video Itu Viral Di Tiktok?
Video yang dimuat naik oleh lookingforsinar3 itu meraih simpati warganet apabila kawan-kawannya terpaksa makan nasi putih kosong bersama maggi disebabkan mahu berjimat menggunakan saki baki gaji sebelum yang ada.
Maggi yang digunakan itu turut dikongsi oleh mereka berdua sebagai penambah perisa kepada nasi putih. Stok bahan mentah dalam peti ais juga tidak dapat ditambah dan menyebabkan mereka tiada lauk pauk untuk dimasak.
Warganet juga turut bersimpati dengan keadaan mereka
Tetapi ada juga yang mengatakan lauk yang mereka makan itu sangat sedap dan boleh membuka selera.

“Paling sedap ni makan nasi berlaukan mee..”

Baca juga:
Warganet Terpegun Lihat Pasar Ikan Di Qatar, Cantik Sampai Tertukar Dengan Hotel!


Makan Nasi Sejuk Baik Untuk Kesihatan Rupanya, Lelaki Ini Beri Penjelasan Sebabnya

Jarang-jarang  yang akan makan nasi sejuk semalaman dan sering kali diketepikan. Kebanyakan daripada kita lebih suka menikmati nasi panas-panas kononnya lebih berselera.
Kalau anda nak tahu, nasi yang disejukkan akan berkurangan nilai kalorinya berbanding dengan nasi panas? Macam mana pula tu?
Baca juga: 7 Makanan Yang Kurangkan Risiko Alzheimer Macam Filem Imaginur
Ikuti perkongsian dari seorang lelaki yang iaitu Encik Izni Idris ini. Menurut beliau di laman Facebook, dia pelik mengapa mak mertuanya suka makan nasi semalaman sebelum tahu kelebihan di sebaliknya.

MAKAN NASI SEJUK ELOK UNTUK DIET, PESAKIT DIABETES

Mak mertua saya (arwah) suka makan nasi sejuk. Nasi semalam yang ada lebih.
Bila saya balik rumah dia di Ipoh, selalu saya tanya dalam hati, kenapalah mak suka makan nasi lama. Masak sajalah yang baru. Kan nasi panas baru masak tu lagi elok.
Ini tidak, masa kami makan nasi baru tanak masa makan bersama, dia keluarkan nasi sejuk.
Tetapi baru saya sedar, mungkin dia pun tak tahu kebaikan apa yang dia buat.  Apabila kita makan nasi yang sudah sejuk, nasi tu bertukar menjadi ‘resistant starch’.
Nasi yang sudah sejuk ini apabila bertukar menjadi resistant starch tidak akan menyebabkan insulin spike di dalam badan. Ia diproses di dalam perut lebih perlahan dan ada juga kebaikan prebiotik kerana ia cuma dapat diproses di dalam usus besar dan bukan di dalam usus kecil.
Resistant starch lebih bagus untuk orang yang mengalami diabetes. Untuk sesiapa yang nak turunkan berat badan lebih baik amalkan resistant starch sebab setiap gram kanji biasa ada 4 kalori kanji manakala resistant starch cuma ada 2 kalori kanji sahaja.
Makanan tinggi karbohidrat yang boleh bertukar menjadi resistant starch adalah seperti nasi, kentang, keledek, pasta – jadi ingat kalau nak makan benda-benda ni masak itu tapi jangan makan panas-panas, biar sejuk dulu atau simpan dalam peti sejuk dan makan keesokan hari.
Guna nasi sejuk buat nasi goreng esok pagi – itu pun bagus.
Arwah mak mertua saya mungkin inilah yang boleh dia kawal diabetesnya dan hidup sehingga umur yang lanjut (biiznillah).
Mungkin satu hari nanti bila ramai yang sedar, mungkin restoran nasi campur pun boleh berikan opsyen nasi resistant starch kepada pelanggan (demi kesihatan bersama).
Tip: Nasi resistant starch apabila dipanaskan semula akan tetap ada resistant starch jadi jangan risau kalau nak panaskan semula nasi sejuk.

Semoga bermanfaat!
Baca juga: Doktor Ini Kongsi Khasiat Ketam Supaya Mak Mak Tahu, Bantu Kuatkan Otak


Kenapa Makan Petai, Kencing Dan Mulut Jadi Berbau? Ini Penjelasan Pakar

Pernah tak terfikir, kenapa bila makan petai, mulut dan kencing kita akan berbau? Nak hilangkan bau itu pun ambil masa yang agak lama. Tapi bagi pencinta petai, risiko itu tak jadi masalah sebab dah memang suka.
Tapi kenapa berbau ya?
Ini Sebab Kenapa Kencing Dan Mulut Berbau Petai

Untuk pengetahuan korang, biji petai memiliki pelbagai zat yang menyebabkan bau tak sedap seperti hexathionine, tetrathiane, trithiolane, pentathiopane, pentathiocane, dan tetrathiepane.
Baca juga: 7 Makanan Ini Mampu ‘Boost’kan Syahwat Lelaki Dan Wanita, Baru Rumahtangga Makin Berseri
Selain itu, petai juga mengandungi konsentrat asid amino yang tinggi dan menghasilkan gas metana (penghasil kentut) dalam tubuh. Korang jangan buat eksperimen pula letak api masa nak kentut lepas makan petai.
Tak pasal-pasal terbakar nanti. Dah kena panggil abang bomba pula.
Tapi jangan risau, zat-zat yang melepaskan bau tersebut tak berbahaya pun kalau dimakan. Banyak khasiat lagi ada untuk badan korang. Tetapi, jangan terlebih makan pula, nanti mudarat pula badan itu.
Antara Khasiat Petai
Menurut Public Health Malaysia, banyak kelebihan dan khasiatnya bila memakan petai ini. Antaranya;

Tinggi vitamin C – tingkatkan imun badan dan antioksida
Kalsium – baik untuk pembentukan tulang dan gigi
Vitamin A – baik untuk penjagaan mata, jantung, dan kecantikan kulit

Cara Hilangkan Bau Petai
Ada beberapa cara untuk menghilangkan aroma menyengat dan bau lepas makan petai. Mestilah risau kalau mulut dan kencing bau petai kuat sangatkan.
Cara ini mungkin tak sepenuhnya menghilangkan aromanya, tetapi dapat mengurangkan baunya yang terlalu menyengat.

Minum dan kumur menggunakan kopi.
Minum susu atau yogurt.
Gosok gigi dan bersihkan lidah.
Guna ubat kumur penyegar nafas mulut.
Makan buah citrus, untuk keluarkan lebih banyak air liur supaya dapat membilas bakteria penyebab bau mulut.
Kunyah gula-gula getah.
Minum teh hijau.

Harap terjawab persoalan kenapa makan petai nafas dan air kencing berbau. Semoga bermanfaat!
Sumber: My Portal Health, Hello Sehat
Baca juga: 7 Makanan Yang Kurangkan Risiko Alzheimer Macam Filem Imaginur


Kalau anda bercadang untuk bercuti ke Johor dan anda tidak tahu kat mana tempat makan yang cantik, haa anda boleh ke The Rome Garden dekat Ulu Tiram tau. Apa yang bestnya di sini ialah, anda boleh makan makanan anda sambil ber-OOTD di outdoor garden mereka yang sangat cantik! Memang tak rugi lah kalau anda ke sini.
Sebuah akaun Twitter @visitjohor_ telah berkongsi sebuah restoran yang cantik dan jika anda ke sini, anda boleh feeling-feeling di Italy. Haa menarik kan? Selain itu, makanan di sini juga boleh tahan sedap tau.
Makan Sambil Ber-OOTD Di The Rome Garden, Feeling-Feeling Di Italy:
” Cam best je The Rome Garden dekat Ulu Tiram ni! Mana taknya sambil makan korang siap boleh ber-ootd sekali tau bertemakan outdoor garden dan feeling-feeling tepi air terjun gitu dengan bunyi air mengalir yang menenangkan boleh laa weekend nanti bawak geng cafe hunt korang ke sini ”

Selain daripada anda boleh menikmati permandangan yang cantik di kawasan ini, restoran ini juga ada menyajikan pelbagai jenis menu antaranya adalah English Breakfast hinggalah ke Italian Food. Makanan di sini juga amatlah sedap dan dihias cantik. Boleh la anda tangkap gambar dan post ke media sosial kan?
” The Rome Garden cafe menyediakan hidangan dari English Breakfast ke Italian Food dan bermacam pilihan menu yang lain. Pada masa yang sama, buat korang yang masih mencari ruang untuk buat event dah memang sesuai sangat la buat dekat The Rome Garden ni ”

Selain daripada makan dan tangkap gambar, restoran ini juga ada menyediakan satu ruang untuk anda yang hendak membuat event seperti sambutan ulang tahun dan sebagainya. Anda hanya perlu menghubungi restoran ini sahaja.

” Korang yang datang masa weekend siap boleh layan persemabahn band secara live tau dan korang boleh request lagu fav korang jugak. Aaaa best betull. Enjoy your food nanti dan selamat ber-ootd! ”
Menarik kan restoran ni? Dekat sini anda boleh la feeling-feeling macam di Italy sambil ber-OOTD. Haa anda tunggu apa lagi? Jangan lupa singgah di Johor tau!
Alamat: PTD 97803, No 10, Jalan Gaya 1, Taman Gaya, Ulu Tiram, Johor
Waktu Beroperasi: 8.30AM – 4PM (Setiap Hari kecuali Selasa)
Hubungi: 016 910 4456 (Whatsapp)
Sumber: @visitjohor_


7 Makanan Yang Kurangkan Risiko Alzheimer Macam Filem Imaginur

Nak kurangkan risiko penyakit Alzheimer macam filem Imaginur yang dibintangi oleh Beto Kusyairy dan Diana Danielle? Ada makanan yang korang boleh amalkan dalam diet harian.
Umum mengetahui bahawa  penyakit Alzheimer datang dari faktor keturunan, persekitaran dan gaya hidup termasuk diet dan pemakanan.
Keadaan kesihatan seperti tekanan darah tinggi, penyakit jantung, diabetes dan obesiti juga boleh menyumbang kepada penyakit ini.
Baca juga: 7 Makanan Ini Mampu ‘Boost’kan Syahwat Lelaki Dan Wanita, Baru Rumahtangga Makin Berseri
Bila korang amalkan pemakanan yang baik dan makan makanan yang sihat sedikit sebanyak dapat membantu mengurangkan risiko demensia dan penyakit Alzheimer apabila melewati fasa usia tua.
Bagi korang yang dah menonton Imaginur yang mengangkat tema tentang penyakit alzheimer ini, mesti ramai yang tidak dapat menahan air mata dan berkongsi tentang kisah-kisah mereka.
Jom kita lihat tujuh makanan yang sedap untuk kurangkan penyakit ini.

1. Sayuran Hijau Daun

 Sayuran hijau yang kaya dengan vitamin B penting seperti folat dan B9 dapat membantu kurangkan kemurungan, sambil meningkatkan daya ingatan.

2. Buah-buahan Beri

Makan strawberi, blueberri, dan buah acai telah dikaitkan dengan pelbagai manfaat untuk otak kita, dengan kajian menunjukkan memori yang lebih baik pada kanak-kanak berumur 8 hingga 10 tahun dan sepanjang masa melalui dewasa yang lebih tua.

3. Kopi

Kafein dapat membantu untuk tajamkan daya ingatan, termasuk kurangkan risiko alzheimer. Kajian juga telah menyatakan bahawa kopi dapat merangsang otak menjadi lebih peka dengan menyekat adenosina – bahan yang boleh membuat korang rasa mengantuk.
Dua komponen utama yang terkandung dalam biji kopi iaitu kafein and antioksidan boleh membantu anda mendapatkan otak yang cantik.
Selain itu, ia juga boleh menambahkan fokus dan meningkatkan tumpuan korang. Satu kajian dijalankan mendapati bahawa individu yang mengambil kopi pada waktu pagi bekerja dengan lebih efektif apabila diberikan tugasan yang memerlukan konsentrasi yang tinggi.
Baca juga: Korang Pecinta Kopi? Kajian Mengatakan Kopi Dapat Kurangkan Risiko Kematian

4. Kekacang

Kekacang yang kaya dengan lemak sihat, magnesium, vitamin E, dan vitamin B ini dapat menggalakkan daya ingatan yang baik dan mengelakkan tanda-tanda demensia.
Wanita berumur lebih dari 70 tahun yang mengambil sekurang-kurangnya 5 hidangan kacang setiap minggu mempunyai kesihatan otak yang jauh lebih baik daripada wanita dalam kumpulan umur yang sama yang tidak makan kacang.

5. Omega-3

Minyak zaitun, biji rami dan ikan berlemak seperti tuna, salmon dan makarel adalah contoh makanan yang tinggi dengan asid lemak omega-3 dengan DHA yang membantu otak korang kekal sihat.
Ia mempunyai fungsi penting untuk membentuk membran disekeliling setiap sel dalam badan, termasuklah sel otak. Jadi, omega-3 dapat meningkatkan struktur sel otak yang dikenali sebagai neuron.

6. Coklat

Coklat terkenal dengan manfaatnya dalam membekalkan nutrien penting untuk perkembangan otak. Antaranya nutrien yang terdapat dalam coklat gelap termasuklah flavonoid, kafein dan juga antioksida.
Flavonoid yang terdapat dalam coklat akan terkumpul di kawasan otak yang digunakan untuk proses pembelajaran dan proses mengingat. Terdapat kajian yang dijalankan mendapati bahawa bahan ini dapat meningkatkan memori dan membantu mengurangkan risiko mendapat penyakit yang berkait rapat dengan kemerosotan mental.

7. Rempah Ratus

Rempah ratus seperti jintan dan kulit kayu manis memang sedap apabila digunakan sebagai perasa makanan dan ia juga mengandungi banyak polifenol — sebatian yang menawarkan banyak manfaat untuk ingatan dan kesihatan otak.
Bukan itu sahaja, ia juga mempunyai keupayaan untuk memakan plak otak dan mengurangkan keradangan untuk mencegah gangguan kognitif dan Alzheimer.

Sumber: Health Care Associates, Prime Health Denver


Makanan Dalam Peti Sejuk Pun Boleh Basi? ‘Check’ Balik 5 Kesilapan Ini Masa Simpan

Pernah tak simpan makanan dalam peti sejuk dengan harapan nak makan nanti, tapi bila dah keluarkan, lahh dah basi!
Rasanya macam dah simpan elok-elok, tapi kenapa cepat basi?
Punca makanan basi adalah disebabkan tumbuhnya mikro-organisme seperti kulat, ragi dan bakteria yang akan membiak dan mengubah tekstur, warna, bau dan rasa.
Baca juga: Lelaki Ini Kongsi Tips Simpan Makanan, Sure Tak Senang Basi Punyalah
Setiap jenis makanan dan minuman mempunyai daya tahan yang berbeza bergantung kepada jenisnya juga.Jadi apa faktor-faktor yang menyebabkan makanan jadi basi walaupun simpan dalam peti sejuk? Jom kita lihat.

1. Cara simpan makanan yang salah dalam peti sejuk

Punca utama makanan basi dengan lebih cepat adalah individu yang tidak tahu cara menyimpan makanan agar tidak basi yang betul. Ia adalah perkara yang paling penting.
Anda perlu kenal makanan mana yang perlu disimpan pada suhu sejuk atau sederhana. Dalam pada itu juga, jangan sesekali simpan makanan di tempat yang terlalu panas.
Antara tip penting lain dalam cara menyimpan makanan agar tidak basi yang betul adalah anda perlu mengasingkan makanan mengikut jenis seperti daging, buah atau sayur.2. Tempoh menyimpan terlalu lama
Selain daripada cara, tempoh menyimpan juga adalah sangat penting. Anda mungkin perlu untuk mengehadkan berapa lama ia boleh disimpan untuk dimakan sebelum ia menjadi basi.
Contohnya, anda mungkin boleh simpan sajian nasi dengan lauk dan ulam di dalam peti ais selama beberapa jam sahaja. Sila peka dengan waktu ia disimpan dan diambil.
Jika makanan itu telah basi, maka segera buang daripada simpanan anda agar ia tidak pula akan menjejaskan makanan-makanan lain yang disimpan di tempat sama dengannya.

3. Simpan makanan yang panas dan bertutup

Satu kesilapan yang orang kita selalu buat adalah menyimpan makanan ketika ia masih panas dan bertutup. Sebenarnya, ia hanya akan buat wap air terperangkap.
Akibatnya, ragi, kulat atau bakteria akan dapat habitat yang sangat sesuai untuk tinggal yakni lembap dan hangat. Jadi, sila hindari daripada melakukan kesilapan ini untuk elak makanan menjadi basi.

4. Paparan cahaya yang berlebihan

Siapa yang sangka bahawa paparan cahaya berlebihan daripada matahari atau lampu juga boleh jadi punca sajian basi dengan lebih cepat angkara proses photodegradation.
Meskipun lebih biasa berlaku pada bahan bukan makanan seperti hiasan atau lukisan, makanan juga ada risiko untuk mengalaminya lantas merosakkan ia dengan lebih cepat.
Disebabkan itu juga, logik peti ais adalah ia akan gelap apabila ditutup dan hanya terang apabila dibuka. Jadi, sila elak makanan anda daripada terkena paparan daripada cahaya.

5. Suhu peti sejuk yang kurang sejuk

Tempat paling popular untuk menyimpan makanan adalah di dalam peti ais dengan alasan ia akan memperlahankan pertumbuhan mikroorganisme dan buat ia lambat basi.
Ya, ia mungkin benar jika suhunya berada pada kadar 4 darjah selsius ke bawah. Namun, jika ia lebih tinggi daripada itu, maka mikrorganisme masih mampu untuk membiak.
Pun begitu, suhu ini mungkin berbeza bergantung jenis makanan. Contohnya, hanya sumber daging yang perlu untuk disejukbekukan dan bukannya sayur serta buah segar.
Sumber: Hello Doktor
Baca juga: Simpan Lauk Basah Dalam Plastik Ziplock Lagi Cepat Defrost Rupanya!


Profesor Ini Beri Pilihan Makanan Untuk Kurangkan Risiko Hidap Kanser Ovari

Baru-baru ini kita dikejutkan dengan pemergian selebriti, Allahyarhamah Adibah Noor pada Sabtu lalu akibat menghidap kanser ovari tahap empat.
Berita duka tersebut mengejutkan semua rakyat Malaysia dan min juga turut belangsungkawa dengan pemergian seorang selebriti yang berbakat.
Menurut Kementerian Kesihatan Malaysia, gejala kanser ovari ini tidak dapat dikesan di peringkat awal hingga kini dan kebanyakan pesakit yang menghidapnya sering merasa;
Sumber: KKM
Baca juga: Budu Anti Kanser & Mampu Cergaskan Otak Manusia?
Bukan itu saja, kanser ovari ini juga merupakan kanser ke-4 tertinggi di Malaysia yang menyerang golongan wanita.
Jadi, bagi mengurangkan risiko penyakit kanser ini, profesor ini telah berkongsi pilihan makanan yang boleh mengurangkan risiko terkena barah ovari.

 @neowellness
Reply to @gt_tempur makanan yang pesakit kanser boleh makan. Jom dgr apa kata @Aziz Al-Safi Ismail #kanser #cancer #neowellnesskb #fyp #profdrazizalsafi
 ♬ original sound – Neo Wellness Kota Bharu – Neo Wellness Kota Bharu

Semoga perkongsian ini memberi manfaat kepada semua.

Kredit: TikTok @neowellness


7 Makanan Ini Mampu ‘Boost’kan Syahwat Lelaki Dan Wanita, Baru Rumahtangga Makin Berseri

Ada makanan yang boleh naikkan nafsu syahwat lelaki dan wanita? Betul tu! Memang ada tau tapi perkongsian ini sesuai dibaca untuk orang yang dah berkahwin sahaja.
Kita selalu dengar tentang ungkapan kehidupan bagaikan roller coaster. Namun, kita tidak sedar keghairahan nafsu syahwat lelaki dan wanita juga seperti roller coaster, ada turun dan naiknya. Ada waktu cukup membara, tapi ada ketika, ‘selera’ pun tak ada.
Baca juga: Profesor Ini Beri Pilihan Makanan Untuk Kurangkan Risiko Hidap Kanser Ovari
Kebiasaannya, faktor hormon menjadi salah satu penyebab perubahan yang berlaku. Jika seseorang itu stress, hormon akan berkurangan dan membuatkan nafsu seks menurun. Selain itu kurang rangsangan, gangguan kepuasan, faktor cemas, trauma, letih serta penggunaan ubat-ubatan juga menjadi faktor yang mempengaruhi keghairahan nafsu seks seseorang wanita.
Mempunyai dorongan nafsu yang sihat dikaitkan dengan rasa sihat dari segi fizikal dan emosi, jadi tidak peliklah kalau makanan yang anda makan memainkan peranan dalam meningkatkan kehidupan seks anda.
Diet yang berkhasiat boleh memberi manfaat kepada kehidupan seks antaranya ialah:

meningkatkan tahap libido
meningkatkan aliran darah dan kesihatan jantung
meningkatkan stamina

Makan diet yang kaya dengan sayur-sayuran dan protein tanpa lemak — dan rendah dalam makanan yang mengandungi gula dan lemak tepu — juga boleh membantu mencegah gangguan yang menjejaskan nafsu seks seperti sindrom metabolik dan keadaan hormon.
Jom kita lihat antara 7 makanan terbaik untuk meningkatkan rasa syahwat, baru rumahtangga makin berseri.

1. Tiram

Makanan laut ini cukup terkenal sejak dahulu lagi sebagai makanan pembangkit ghairah seks. Bagi lelaki, kandungan zink tiram yang sangat tinggi mampu meningkatkan produksi testosteron serta jumlah sperma.

2. Daging

Makan daging, atau makanan lain yang mengandungi asid amino tertentu, boleh membantu meningkatkan kehidupan seks anda.
Pelbagai makanan berprotein tinggi — termasuk daging lembu, ayam, dan daging kambing — mengandungi sebatian yang membantu meningkatkan aliran darah.
Aliran darah yang lancar adalah penting untuk tindak balas seksual pada semua jantina.

3. Ikan Salmon

Salmon terkenal kerana mempunyai asid lemak omega-3 yang menyihatkan jantung. Ia dapat memastikan sistem peredaran darah berfungsi dengan lancar mengurangkan risiko penyakit tertentu yang menjejaskan fungsi seksual.

4. Kekacang dan bijian

Daripada makan gula-gula, anda boleh cuba snek seperti kekacang dan biji. Gajus dan badam penuh dengan zink, manakala pelbagai makanan ringan yang sihat mengandungi L-arginine untuk melancarkan darah anda.
Antara kekacang dan bijian yang boleh dicuba:

Kacang walnut
Biji labu
Biji bunga matahari
Kacang pecan
Kacang hazel
Kacang tanah

5. Epal

Epal kaya dengan sebatian yang dipanggil quercetin. Antioksidan ini, sejenis flavonoid, mungkin menawarkan beberapa manfaat kesihatan. Ada kajian yang melaporkan bahawa quercetin mampu menurunkan tekanan darah pada dos lebih daripada 500 mg sehari.

6. Madu

Kandungan karbohidrat yang ada pada madu mampu menghasilkan tenaga serta bahan bakar untuk otot-otot yang akan bekerja keras. Madu juga kaya dengan vitamin B yang mampu membantu metabolisme tubuh sekali gus membolehkan anda ‘beraksi’ lebih hebat tanpa rasa penat.

7. Pisang

Pisang mengandungi alkaloid yang bekerja di otak untuk meningkatkan keyakinan diri dan rasa ghairah seksual. Pisang juga merupakan sumber potasium dan vitamin B seperti ‘riboflavin’ yang meningkatkan energi tubuh.
 Selain itu, ia juga memberikan nutrisi penting untuk kekuatan otot dan sebab itulah jika anda rajin menikmati pisang, tahap ransangan anda akan menjadi sungguh luar biasa!
Semoga bermanfaat!

Sumber: Healthline, Medical News Today


Makanan Unik Masyarakat Johor, Jom Cuba Resepi Donut Sambal Sira Gebu Gebas

Orang Johor pasti sudah kenal dengan donut sambal sira  tetapi orang yang tinggal di luar negeri Johor, pasti tidak berapa familiar kerana ia jarang dijual di negeri lain. Donut ini sama seperti donut gula, kelainannya adalah ia disaluti dengan sambal sira.
Sambal sira ini ia tidak terlalu pedas kerana ia adalah sejenis sambal yang manis dan merupakan kombinasi yang sesuai untuk donut tersebut. Jom cuba resepi donut sambal sira.
Bahan-bahan donut

1 paket tepung gandum unbleach (tepung Bunga Rose)
1 paket yis Mauripan
1 cawan air masak
1sdt garam
2 sdb susu pekat (guna gula pun boleh)
2 sdb marjerin

Bahan-bahan sambal sira

3 sdb cili boh
2 ulas bawang putih
1 labu bawang besar
½ ketul gula melaka yang disagat
1 sdt garam
3 senduk gula

CARA PENYEDIAAN

Campurkan air masak, yis, garam dan susu pekat ke dalam mangkuk dan kacau hingga sebati. Selepas itu, biarkan seketika pada jemuran matahari tepi tingkap (atau bawah cahaya lampu terang) untuk memudahkan yis itu kembang dengan cepat dan berbuih halus. Rehatkan dalam 15 minit.
Buat doh dengan memasukkan tepung gandum di dalam mangkuk besar. Buat lubang di tengah dan masukkan marjerin dan yis yang sudah kembang ke dalam lubang tepung. Kautkan tepung ke dalam lubang sehingga habis. Gaul rata doh dan uli sampai tidak melekat di tangan dan mangkuk.
Siap doh dan rehatkan sekejap dengan ditutup bersama plastik bersih dan jernih untuk proses kembang dua kali ganda. Rehatkan dalam 45 min sehingga 1jam.
Tumbuk-tumbukkan doh untuk mengeluarkan angin, kemudian uli  doh sehingga cantik.Buat bulat-bulat kecil dan letak di dalam pinggan.

Untuk sambal sira pula, kisar halus bawang putih, bawang besar dan tumis bersama minyak yang sedkit. Masukkan cili kisar tumis, garam, gula dan gula Melaka.
Masak hingga sambal menjadi pekat. Kecilkan api dan masukkan donut yang telah digoreng ke dalam sambal dan gaul sehingga sebat.

Sumber: Aienn Sam


Beli Makanan Ini Untuk Tambah Susu Ibu

Susu ibu amat penting terutamanya kepada bayi yang baru lahir. Adakah anda tahu terdapat makanan yang boleh menambahkan kuantiti susu itu.
Tips yang dikongsi oleh Qaseh Illahi ini mungkin boleh membantu anda untuk meningkatkan paras susu anda.
Antara Makanan Untuk Tambah Susu Ibu

Susu kotak longan kurma merah
Air masak
Nasi & lobak putih
Kurma & roti jagung
Kopi O
Ikan kerisi, sawi, halba & bawang putih

Ibu yang menyusukan anak tak boleh stress dan kurang rehat. Ia akan sangat mempengaruhi kuantiti susu.
Bagi suami yang isterinya tengah menyusu, pastikan anda urut di bahagian urat belikat, bahu & pinggang isteri untuk bagi kelegaan akibat tegang lepas maintain position menyusu untuk kuantiti susu.
Banyak sangat makanan yang boleh menambahkan susu ibu. Jadi anda boleh cuba satu per satu. Selamat mencuba!
Baca juga:
Banyak Sangat Jenis Susu Formula Bayi, Jangan Sampai Tersalah Pilih


Makanan Yang Tidak Boleh Dipanaskan Semula, Nombor 7 Paling Ramai Buat!

“Baru tahu, rupanya ada makanan yang tidak boleh dipanaskan semula. Boleh jadi toksik!”
Sudah menjadi kebiasaan dalam kalangan masyarakat apabila makanan yang tidak habis dimakan, kita akan simpan dan dipanaskan semula kemudian.
Namun begitu, tidak semua makanan boleh dipanaskan semula ya! Makanan yang berulang kali dipanaskan boleh menyebabkan perut meragam, cirit-birit atau paling teruk mengalami muntah.
Jadi berapa kali sepatutnya makanan termasuk jenis sejuk beku boleh dipanaskan semula? Apakah langkah dan penyediaan perlu diketahui bagi memastikan makanan yang dimakan itu tidak mendatangkan kemudaratan kepada tubuh badan?
Jom MyResipi kongsikan 9 jenis makan yang tidak boleh dipanaskan semula.
Baca juga: Orang Lama Kongsi 3 Bahan Wajib Letak Supaya Masakan Lebih Sedap
9 MAKANAN YANG TIDAK BOLEH DIPANASKAN
1. Telur

Jika dipanaskan semula telur, ia boleh menjadi toksik dan mendatangkan kesan buruk dalam sistem pencernaan anda. Seterusnya berpotensi untuk membuatkan anda jatuh sakit.
Lebih-lebih lagi jika ia dipanaskan berulang kali, kerana haba boleh menyebabkan toksin terhasil di dalam telur tersebut.
Dicadangkan bahawa, makanan perlu disimpan dalam peti sejuk dalam masa 2 hingga 4 jam dan makan di antara sehari atau dua hari. Jika disimpan lebih dari masa tersebut, anda mungkin boleh jatuh sakit.
2. Bayam
Memanaskan semula sayur bayam bukan saja menyebabkan kehilangan zat, malah boleh menyebabkan zat nitrat daripada sayur-sayuran ini mengubah sifat-sifat karsinogenik toksik terutamanya apabila ia dipanaskan untuk kali kedua. Oleh itu, sebaiknya keluarkan makanan ini dari senarai apa sahaja makanan yang ingin dipanaskan semula.
3. Ubi Bit
Ubi bit mengandungi sejumlah besar nitrat yang bermanfaat, terutama apabila dimakan mentah atau dibuat jus. Apabila dimasak dan dipanaskan semula, ianya akan bertukar menjadi toksik. Oleh itu, cuba untuk habiskam bit pada hari yang sama.
4. Lobak Bulat
Seperti ubi bit, lobak adalah sayur berakar yang terdedah kepada nitrat di dalam tanah. Masak dan makan pada hari yang sama untuk mengelakkan risiko ‘carcinogenic’(potensi untuk menyebabkan kanser). Ataupun buang lebihan lobak putih dalam masakan anda sebelum memanaskannya semula
5. Nasi

Bagaimana ia disimpan sebelum dipanaskan boleh menyebabkan masalah. Menurut Agensi Piawaian Makanan, “Beras yang tidak dimasak boleh mengandungi spora bakteria yang dapat menyebabkan keracunan makanan.
Apabila beras dimasak, spora dapat bertahan, kemudian, jika beras ditinggalkan pada suhu bilik, spora akan berkembang dan boleh menghasilkan racun yang menyebabkan muntah atau cirit-birit. Pemanasan semula nasi tidak akan menghilangkan racun ini. “
Perkara terburuk yang mungkin anda sering lakukan adalah dengan membiarkan pada suhu bilik, yang menyebabkan bakteria untuk terus membiak. Cara terbaik adalah dengan menyimpannya di dalam peti sejuk selama beberapa jam, sebelum boleh memanaskannnya semula.
6. Kentang
Kentang sedikit rumit jika dibiarkan sejuk pada suhu bilik dan ia perlu disejukkan dengan segera kerana suhu panas boleh menggalakkan pertumbuhan botulisme, bakteria yang jarang berlaku.
Botulisme tidak boleh dibunuh dengan cepat di dalam ketuhar gelombang mikro, jadi sebaiknya sejukkan dengan segera untuk elak sebarang masalah dengan pemanasan semula.
7. Ayam

Jika ingin menikmati semula masakan ayam, anda perlu memilih sama ada memakannya secara sejuk atau memanaskan semula dengan suhu yang rendah dalam jangka masa yang panjang.
Protein yang telah membeku setelah berada lama dalam peti sejuk, akan berubah setelah dipanaskan semula. Ini akan menjadi faktor utama sakit perut. Mikrowave juga tidak membantu dalam proses yang betul.
8. Cendawan
Seperti juga ayam, cendawan mempunyai protein tertentu yang boleh menyebabkan masalah usus atau hati, jika ia dipanaskan semula selepas sehari disimpan. Mungkin anda harus memakannya pada hari yang sama.
Bagi lebihan makanan, sebaiknya makan ketika masih sejuk, kerana dapat menghalang dari permasalahan tersebut.
9. Minyak
Minyak boleh menjadi tengik atau bertukar menjadi lemak apabila dikenakan haba yang tinggi. Ini termasuk juga kacang hazel, avokado, walnut, atau biji anggur. Gunakan mereka pada suhu bilik adalah lebih baik.
Sumber: Astro Awani, Beautiful Nara
Baca juga: 3 Cara Supaya Makanan Bergoreng Kurang Berminyak, Macam Ini Baru Sihat!


Nak Tahu Makanan Zaman Mat Kilau? Ini 7 Makanan Tradisional Melayu yang Kian Hilang

Baru sahaja 4 hari tayangan di pawagam, filem Mat Kilau dah mencecah kutipan sebanyak RMM11 Juta. Min kagum betul!
Dengan perkembangan terbaru ini, kisah perjuangan pahlawan Melayu dapat diangkat dan generasi baru dapat mengenali pula ‘hero-hero’ sebenar di Tanah Melayu.
Bagi yang sudah menonton filem ini, tentu terfikir orang zaman dahulu punya makanan ketika British datang menjajah kan?
Baca juga: Cara Membuat Kuih Lepat Labu, Makanan Tradisi Orang Kita
Untuk pengetahuan korang, zaman Melayu lama dapatkan bahan asas makanan mereka di sekeliling mereka sahaja. Apa sahaja tanaman atau haiwan, akan dijadikan makanan harian mereka.
Sebab itulah, orang Melayu dulu-dulu akan tanam pelbagai tumbuhan seperti padi, jagung, pisang, ubi keledek, kacang tanah, cili, serai dan banyak lagi.
Jom kita tengok antara makanan tradisional Melayu yang semakin ditelan zaman ini.
1. Lempeng Kelapa

Lempeng menjadi makanan masyarakat Melayu suatu tika dahulu. Ia merupakan makanan ringan yang boleh dimakan semasa sarapan pagi atau minum petang.
2. Ubi Rebus

Ketika zaman penjajahan Jepun dahulu, makanan ruji utama masyarakat Melayu adalah ubi rebus kerana sukar mendapatkan beras untuk dimakan.
Ubi direbus dan dimakan begitu sahaja atau turut dicicah dengan kelapa parut. Malah, ia turut dimakan bersama kopi panas.
3. Tapai

Air tapai rasanya manis dan boleh diminum, malah ia juga turut dijadikan sebagai ubat tradisional.
Terdapat pantang larang semasa hendak membuat tapai. Seseorang itu tidak boleh memakan sirih atau mendekatkan dengan benda yang berwarna merah semasa tapai ini sedang dibungkus.
Jika melanggar pantang, maka tapai tersebut akan bertukar warna menjadi merah dan rasanya pula tidak sedap.
Ketika membungkus, orang tersebut tidak boleh memakan benda – benda masam kerana tapai juga akan berubah menjadi masam.
Tapai yang telah masak perlu dihabiskan dalam tempoh 2 hari kerana rasanya akan menjadi semakin manis. Ia boleh dimakan bersama cendol, atau dicampurkan dengan santan kelapa serta sedikit ais.
4. Botok-botok

Botok- botok merupakan makanan tradisi masyarakat Johor. Ia seakan telur pindang yang hanya boleh disediakan oleh generasi lama di Johor sahaja bagi mendapatkan hasil yang terbaik.
Hidangan ini dibungkus menggunakan daun pisang dan apabila dibuka anda akan melihat beberapa kepingan ikan yang diselaputi dengan banyak rempah ratus.
Ikan yang sering digunakan untuk hidangan ini adalah ikan tenggiri atau ikan merah.
5. Rendang Pucuk Ubi

Rendang Pucuk Ubi ini merupakan salah satu hidangan yang berasal dari Negeri Sembilan. Ia menggunakan daun – daun kayu serta pucuk ubi yang dimasak kering sehingga daun bertukar menjadi kering dan gelap sebelum dihidangkan.
Makanan ini juga sudah semakin sukar ditemui melainkan di Negeri Sembilan. Namun, tidak ramai yang membuatnya kerana proses penyediaannya mengambil masa yang agak lama.
6. Kerabu Kaduk

Kerabu kaduk adalah sangat popular di kalangan masyarakat Melayu. Ia menggunakan pucuk daun kaduk yang lembut serta dicampur dengan bahan – bahan lain seperti cili, udang kering, kelapa dan sebagainya.
Biasanya ia sangat popular menjelang bulan Ramadhan dan dikatakan agak susah ditemui lagi pada masa kini. Namun, ia boleh dijumpai di kawasan perkampungan kecil di pantai timur.
7. Ikan Bakar Tanah Liat

Adalah agak mustahil untuk melihat ikan dibakar menggunakan tanah liat pada masa kini. Namun, makanan ini masih dipraktikkan oleh masyarakat Melayu di negeri Perlis.
Penduduk Perlis menggunakan tanah sawah atau tanah yang diambil dari telaga untuk membalut ikan.
Setelah dibalut, ikan tersebut akan dibakar atas dan bawah sepertimana membakar kuih bahulu secara tradisional. Tanah yang membalut ikan akan merekah bagi menandakan ikan tersebut telah masak dan boleh dimakan.

Makanan tradisi masyarakat Melayu masih diteruskan hingga ke hari ini kerana permintaan terhadapnya masih tinggi.
Malah, ia sememangnya harus diteruskan supaya generasi akan datang dapat mengenali serta menikmati hidangan dari zaman nenek moyang yang kian hilang.


“True Malaysian,” – Makcik Jual Cakoi Ini Fasih ‘Giler’ Berbahasa Kantonis

Kita ini bertuah dilahirkan di Malaysia yang kaya dengan budaya, bahasa dan agama.
Jadi secara tak langsung, dapat belajar semua budaya dan cara bercakap kaum-kaum lain.
Baca Juga: Cara Buat Cakoi Mudah & Sedap
Baru-baru ini tular di TikTok, apabila seorang makcik yang menjual kuih Cakoi di Karak, fasih berbahasa Kantonis.

 @shinichikeesoon
#karak #multiracial #1Malaysia #KeluargaMalaysia #foodie
 ♬ original sound – Shinichi Kee Soon – Shinichi Kee Soon

Bagi korang yang tak tahu, bahasa Kantois ini antara bahasa Cina yang paling banyak digunakan selain Mandarin.
Jika di Malaysia, kebanyakkan pula berbahasa Mandarin jadi bila jumpa orang kita yang berbahasa Kantonis, memang agak unik dan ‘rare’ lah.
Video yang tular itu raih sebanyak 298K tontonan, 17.8K tanda suka dan 633 komen di TikTok.
Tinjauan mendapati rata-rata warganet kagum dan teruja apabila mendengar makcik tersebut bersembang.
Jom tengok komen-komen menarik dari warganet:

Agak-agak ada tak kenalan korang yang fasih bahasa Kantonis juga?

Sumber: TikTok @shinichikeesoon


Malas Masak Banyak Lauk? Jom Buat Sambal Padang Ni, Nak Makan Tinggal Senduk Je

Antara teknik supaya tidak perlu memasak banyak lauk adalah dengan menyediakan sambal segera seperti sambal padang ini.
Bila tiba waktu makan, anda hanya perlu menggoreng ayam atau lauk pilihan. Kemudian cedokkan sambal dan letak di atas lauk.
Nak cuba? Ikut saja resipi hasil perkongsian oleh Khabbab Jamalludin di bawah. Selamat mencuba!
Baca juga: Cara Buat Stok Bahan Kisar Supaya Tahan Lama, Mudah Bila Nak Masak!
RESIPI SAMBAL PADANG
Bahan kisar:

Bawang besar sikit
Bawang putih sikit
Cili merah
Cili hijau (lebih murah)
Cili api

Bahan lain:

Asam keping
Gula
Garam
Daun limau purut
Sedikit ajinamoto

Cara-cara:
1. Masukkan semua bahan-bahan kisar dalam pengisar. Kuantiti agak-agak sahaja. Tambahkan sedikit air dan kisar kasar.

2. Kemudian tumis dalam minyak yang betul-betul panas. Guna minyak banyak dalam separuh lebih dari jumlah bahan kisar.
3. Bila dah bertukar warna sikit, perlahan api. Tutup menggunakan tudung periuk dan kacau sekali sekala.
4. Bila hampir kesemua permukaan dah tertutup sikit-sikit dengan minyak, boleh masukkan asam keping, gula, garam, daun limau purut dan sedikit ajinamoto. Tutup sekejap dalam 5 minit, kemudian boleh tutup api.

5. Sejukkan sambal, kemudian simpan dalam bekas kaca. Sambal sedikit berminyak kerana minyak itu yang buat sambal tahan lama. Simpan dalam peti sejuk (bukan beku). Bila nak makan, senduk dalam mangkuk dan panaskan dalam microwave selama 1 minit.

6. Buat ayam goreng kunyit, tambah sambal ini terus jadi luar biasa.

7. Terung goreng dalam sedikit minyak, tambah sedikit sambal atasnya.

Kredit: Khabbab Jamaluddin
Baca juga: Resipi Sambal Ayam Penyet ‘Berhantu’, Sekali Cuba Pasti Teringat-Ingat!


Manisan Turki Yang Berasaskan Keju, Jom Cuba Resepi Kunafa Hanya Guna Air Fryer!

Korang perasan tak sekarang, manisan daripada negara Turki ini semakin dikenali dan sudah ramai orang mula  menjualnya. Ini kerana rasa kunafa ini memenuhi citarasa masyarakat Malaysia.
Bahan utama kunafa ini adalah keju makan rasanya memang enak lagi-lagi dimakan semasa masih panas. Jom cuba resepi kunafa ini hanya dengan menggunakan air fryer.
Bahan-bahan

1 cawan gula
1/2 biji jus perahan lemon
1 sudu air mawar
Vermicelli atau pastri Kaitaify
1/2 cawan mentega
1 cawan susu
2 sudu tepung jagung
1 sdb esen vanila
100gm cream cheese
Kacang pistachio – dicincang kasar
Keju mozzarella atau keju Akkawi

CARA PENYEDIAAN

Siapkan sirap terlebih dahulu dengan campurkan 1 cawan air, 1 cawan gula, 1/2 biji just perahan lemon dan 1 sudu air mawar. Renehkan sehingga ia menjadi pekat.
Kemudian, ramaskan vermicelli menjadi pendek. Masukkan 1/2 cawan mentega dan gaulkannya bersama vermicelli sehingga ia menjadi lembab.
Sediakan sos krim pula dengan 1 cawan susu, 2 sudu tepung jagung, 1 sudu gula, esen vanila dan cream cheese renehkan sehingga menjadi pekat.
Sediakan loyang, masukkan vermicelli ratakan sehingga mampat lebih kurang tebal 1 inci.
Letakkan sos krim di atasnya dan lapiskan bersama keju mozzarella.
Letakkan sos krim lagi di atas keju tersebut dan tutup bersama vermicelli.
Bakar dalam air fryer,  suhu 140 darjah selama 20 minit.

Siap dan selamat mencuba!
Sumber: Ena Mohd Arip


Wanita Ini Marah Rider Tak Hantar Makanan Depan Pintu, Netizen Kecam

Baru-baru ini, luahan seorang wanita mencuri tumpuan ramai apabila dia meluahkan rasa tidak puas hati dengan perkhidmatan penghantaran makanan (rider).
Namun luahannya tentang rider Foodpanda itu telah menimbulkan rasa kurang senang netizen yang mengkritik tindakan wanita itu yang dikatakan langsung tidak bertolak ansur.
Menerusi video yang dikongsikan ini, wanita tersebut memberitahu dia berasa bengang apabila rider Foodpanda itu tidak menghantar pesanannya sehingga di hadapan pintu rumah.
Baca juga: “Ekstra Seasoning..” Tular Video Gaul Ayam Tak Pakai Sarung Tangan, Netizen Geli
Menurutnya, sebelum ini dia tinggal di kondominium di mana rider tidak dapat menghantar pesanan hingga ke depan pintu rumah dan dia faham mengenai prosedur tersebut.
Namun baru-baru ini, dia pulang menetap di sebuah pangsapuri di kampungnya dan berasa marah apabila rider tidak mahu naik ke atas untuk menghantar pesanan.
Dia kemudiannya mula bergaduh di ruangan mesej bersama rider tersebut dan mahu membatalkan pesanannya itu gara-gara rider tidak menghantar sehingga di depan pintu rumahnya.
Video Penuh:

 @qo_nita_tun
 ♬ original sound – QoNiTaTun – QoNiTaTun

Perkongsian wanita itu turut menimbulkan kemarahan netizen di mana ramai yang menganggap dia tidak mahu bertolak ansur dengan rider tersebut dengan cara yang baik.
Ada juga yang memberitahu kebiasaannya memang pelanggan sendiri yang akan turun ke bawah dan mengambil pesanan kerana tidak mahu menyusahkan rider.
Meninjau di ruangan komen, rata-rata netizen turut sama berkongsikan pandangan mereka dengan situasi yang dikongsikan ini.
Netizen turut menasihati wanita itu untuk lebih bertimbang rasa dengan para rider yang tidak mampu untuk naik ke rumah pelanggan di atas beberapa faktor seperti risau kecurian makananan yang ditinggalkan di dalam food box.

Apa pula pandangan korang?


Marshmallow Buat Sendiri, Guna 5 Bahan Ini Untuk Tekstur Gebu Dan Lembut

Marshmallow sedap dimakan dengan pelbagai cara sama ada dengan coklat, dibakar ataupun dijadikan topping hidangan yang lain. Bukan sahaja kanak-kanak, malah orang dewasa juga ramai yang sukakan kudapan manis, lembut dan kenyal ini.
Baca juga: Takoyaki Versi Melayu Tanpa Acuan, Sekali Dengan Resipi Sos
Bagi anda yang gemarkan makanan yang dimasak sendiri, resipi ini mungkin berguna untuk anda hasilkan snek ini di rumah. Memang menjadi hanya guna 5 bahan je.
Tanpa membuang masa, mari kita belajar cara membuat marshmallow homemade menggunakan resipi dari Cik Puan Mazliana Mazlan.

RESIPI MARSHMALLOW HOMEMADE
Marshmallow paling tak sangka boleh buat sendiri. Takut betul nak try tau. Takut tak menjadi sebenarnya, dan takut memberi harapan palsu pada anak-anakku.
Tapi buat jugaklah. Belum cuba belum tahu dan tak sangkanya menjadi dengan jayanya. Anak-anak pun terkejut ummi pandai buat marshmallow sendiri.

Bahan-bahan:

Raw cane sugar
Air
Gelatin halal
Vanila extract
Tepung jagung

Cara penyediaan:
1. Mula-mula kisar tepung jagung dan gula 10 saat. Lalu ketepikan sebentar untuk salutan yang terakhir nanti.
2. Kemudian masukkan gula, kisar pulak 5 saat je. Pastikan sehingga halus mulus tau hasil kisaran kalau tak halus tambah masa lagi. Tapi jangan terlalu lama.
3. Selepas itu, tambah air, dan masak jap 15 minit. Tinggal je.
4. Kemudian masukkan gelatin dan vanilla extract, dan masak lagi 2 minit. Pun tinggal je
5. Akhir sekali, kentalkan adunan marshmallow selama 7 minit.
6. Dah siap semua ni, masukkan dalam chiller, tunggu keras sikit. Siap sedia untuk dipotong dan bedakkan dengan gula dan tepung jagung yang telah dikisar tadi. Siap.

Selamat mencuba resipi ini.
Baca juga: Resipi Bancuhan Waffle Rangup Dan Tak Lembik Macam Kedai


Jom Buat Masak Lemak Cili Padi Perut Lembu Dan Rebung

Bagi peminat Masak Lemak Cili Padi ini, tentunya nak mencuba masak menggunakan rebung dan perut lembu juga.
Menerusi perkongsian resipi dari CikPuan Julie Raja Iskandar ni, korang boleh cuba buat. Sangat mudah untuk memasaknya dan rasanya tentunya membuka selera.
Jika suka pedas, boleh lebihkan cilinya mengikut selera masing-masing. Nikmat tak terkata!
Resipi Masak Lemak Cili Padi Perut Lembu Dan Rebung
Bahan-bahan:

Perut lembu
Rebung
Santan
1 inci kunyit hidup – ditumbuk atau dikisar
1 inci asam gelugur
1 batang serai – dititik
20-25 biji cili padi – ditumbuk atau dikisar
Garam secukup rasa

Cara-cara memasaknya:
1. Perut lembu direbus hingga lembut dan empuk kemudian dipotong mengikut citarasa masing-masing.

Nota: Semasa merebus perut lembu, untuk hilangkan bau, masukkan halia.

Baca juga: Cara Cuci Perut Lembu, ‘Confirm’ Putih Bersih Kalau Ikut Cara Ni
2. Masukkan perut lembu yang sudah dipotong ke dalam periuk. Masukkan juga bahan-bahan yang sudah ditumbuk atau dikisar.
3. Masukkan santan cair ke dalam periuk.
4. Kemudian masukkan serai yang sudah dititik dan asam gelugor. Rebuskan lagi hingga mendidih.
5. Masukkan hirisan rebung.

6. Akhir sekali, masukkan santan pekat. Biarkan atas api yang perlahan, kacau kuah supaya tidak pecah minyak.
7. Perasakan dengan secukupnya dan tunggu beberapa minit dan sudah siap untuk dihidang!

Sumber: CikPuan Julie Raja Iskandar


Masak Lemak Udang Nenas, Memang Menjilat Jari Dibuatnya!

Teringin pula nak makan Masak Lemak Udang Nenas ini. Memang makan bertambah dibuatnya sambil menjilat jari. Kalau nak buat rasa kuah yang pekat dan padu, boleh cuba resipi ini.
Dengan rasanya yang pedas-pedas lemak kuahnya, makan dengan nasi memang layan sangat. Lagi-lagi bila dicampurkan juga dengan daun kunyit.
Baca juga: Begini Cara Siang Udang Galah, Guna Pisau Atau Gunting Buang Kotoran
Daun kunyit ni ada baunya yang tersendiri. Bertambah wangi aroma kuah lemak kalau masukkannya sekali. Tambah lagi kita masakkan dengan sebarang seafood contohnya udang, ketam dan sebagainya. Akan menambahkan lagi rasa.
Sebenarnya masak macam ni je pun dah cukup sedap. Bayangkan kalau masukkan pula nenas sebagai penambah bahan yang membangkitkan lagi selera. Pasti kalau tengok saja pun dah buatkan anda terliur!
Jom ikuti resipi dari perkongsian Cik Puan Cheyah Saripuddin ini. Memang bangkit selera dibuatnya!

RESIPI MASAK LEMAK UDANG NENAS

Bahan-bahan:

8-10 ekor udang harimau
1/2 biji nenas
1 biji bawang merah besar
2 ulas bawang putih
3 biji cili merah (nak pedas tambah lagi)
Seinci kunyit hidup
Seinci halia
1 batang serai diketuk
Seinci halia dibakar
Sekeping asam keping
100ml santan (cheyah guna half kotak)
Garam dan gula
Air untuk pengisar

Cara memasak:
1. Kisarkan semua bahan kecuali asam keping, serai dan santan. Panaskan bersama serai.
2. Sedikit mendidih, masukkan santan. Kacau sehingga ia cantik dan mesra sebati.
3. Boleh masukkan udang, asam keping, gula dan garam. Kacau lagi hingga nak kuah yang pekat.

4. Boleh masukkan nenas yang dibahagi dua tadi. Kacau hingga masak.
5. Sedia untuk dihidang.

Selamat mencuba resipi Masak Lemak Udang Nenas ini.
Baca juga: Udang Masak Diraja, Penuh Rasa Dan Lemak Lemak Manis, Sedap Sangat!


Tip Masak Mee Goreng Sedap, Kena Tuang Sedikit BAHAN Ini.
Bagi yang selalu berdepan hasil masakan mee goreng seperti ini boleh ikut tip yang dikongsi oleh Cik Puan Suhasnida Ismail.
Beliau berkongsi cara masak mee goreng yang sedap daripada mak mertua dan juga biras berniaga kedai makan.
Baca juga: Dry Chilli Pan Mee, Lelaki Ini Kongsi Cara Sedap Masak, Ikut Resipi Di Sini
Hidangan mee goreng ini memang selalu dimakan tapi ada juga yang masak tapi tak menjadi. Tak sedap macam orang lain masak.

TIP MASAK MEE GORENG SEDAP

Guna sos mencukupi, jangan kedekut bahan
Jika nak ada kelainan, guna air rebusan daging dan hirisan daging. Memang sedap sangat.
Guna banyak bawang putih, tumbuk kasar kasar.
Masukkan sedikit cuka makan bila menggoreng mee untuk membangkitkan rasa.

RESIPI MEE GORENG SEDAP

Bahan sos:

5 tbsp sos cili
1 tbsp sos tomato
2 tbsp sos tiram
1 tbsp kicap manis
2 tbsp kicap pekat
1 tbsp sos ikan
1/2 tsp garam halus
1 tbsp gula atau secukup rasa
1/2 tsp ajinomoto jika suka
1/2 cawan air

Bahan lauk:

Ayam cincang
Udang
Daging
Telur
Sawi
Tomato

Bahan lain:

1 paket mi kuning
Minyak untuk menumis
8 ulas bawang putih
1/2 biji bawang holland
2 tbsp cili kering kisar

Cara memasak:
1. Panaskan minyak masak, dan tumis bawang putih.
2. Masukkan bawang holand dan cili kering kisar.
3. Masukkan lauk pauk, tumis lagi.
4. Letak sedikit air dan semua sos.
5. Kemudian, masukkan udang.
6. Pecahkan telur dan masukkan mee.
7. Masukkan sayur, kacau sebati. Siap!

Semoga bermanfaat dan selamat mencuba!
Baca juga: Cara Buat Mee Kuning ‘Homemade’, Lagi Kenyal Dan Jimat!


Masak Pulut Kuning Cara Malas & Cepat. Tak Perlu Rendam Pulut, Santan Pun Beku Lagi

Rupanya ada cara mudah dan cepat untuk masak pulut kuning. Kalau dah tak sabar-sabar nak makan dengan rendang, boleh ikut cara ini,
Tak perlu susah-susah rendam pulut, santan yang digunakan juga masih beku. Tapi pulut kuning tetap cantik dan menjadi.
Nak tahu caranya? Jom lihat perkongsian oleh Mulia Nis di bawah. Semoga bermanfaat!
Cara Masak Pulut Kuning Cara & Cepat
Bahan-bahan:

Pulut
Garam
Kunyit
Santan

Cara-cara:
1. Cuci pulut. Masukkan air mengikut paras pulut.
2. Masukkan santan. Tambah garam dan kunyit.

3. Masukkan dalam pengukus dan kukus sampai masak.

4. Kacau pulut biar santan sekata.

5. Bila dah masak, siap untuk dihidang.

Selamat mencuba!

Kredit: Mulia Nis


Masak Sambal Tumis Dengan Lebih Sedap

 PENULIS
myResipi

 KATEGORI
Artikel

 POSTED ON
2019-09-11 09:09:25

Sambal tumis merupakan masakan ikonik di mata dan hati rakyat Malaysia. Hidangan yang sesuai dimasak dengan macam-macam jenis bahan seperti ikan, daging, ayam dan banyak lagi. Walaupun masakan ini dah cukup sempurna dengan caranya sendiri, masih ada di antara pihak kita yang tercari-cari kaedah untuk menyedapkan lagi sambal tumis yang dah cukup ikonik. Mungkin pada lidah sesetengah orang, hidang ini belum lagi sampai kemuncaknya. So jom kita terokai caranya:
1. Sambal Tumis Bilis
Photo Credit: cookpad.com

Masa tengah masak sambal bilis, masukkan ikan bilis waktu mengisar cili. Ia akan menambah perisa pada sambal korang.
Also kena take note, bila korang nak tambah ikan bilis, dah tak perlu masukkan garam sebab bilis dah cukup rasa masin. Tambah lepas dah siap kalau masih tak cukup rasa.

2. Sambal Tumis Sotong
Photo Credit: kuali.com

Kalau nak dapat sambal sotong yang sedap, kena elak menggunakan sotong berair yang akan mencemarkan sambal.
Caranya mudah je. Lepas basuh sotong tu, perap sotong dengan garam. Masa masak, rasa dulu kuah tu sikit so rasa masin tu tak berlebihan.
Sotong tak perlu dibasuh sebelum dimasukkan ke dalam sambal. Masa masak sambal tu, masukkan sotong dulu. Bagi kecut dulu baru masukkan air asam jawa.

3. Sambal Tumis Udang
Photo Credit: kongsiresepi.com

Kulit dan kepala udang jangan dibuang. Bahagian-bahagian itu boleh dimasukkan dalam sambal. Ia akan menjadikan rasanya lebih sedap.
Untuk memastikan isi udang tu lembut, masak udang hingga separuh masak terlebih dahulu. Lepas tu keluarkan. Bila sambal hampir masak, baru letak udang balik dalam sambal.
Untuk tambah rasa, boleh kisar cili dan udang kering.

4. Cili Boh
Photo Credit: butterkicap.com

Sebenarnya kalau boleh, cili boh perlu dielakkan sebab kandungan cukanya. Tapi jika perlu, make sure ia dimasak sampai betul-betul garing dan lebihkan penggunaan gula untuk hilangkan rasa cuka dia.
Boleh tambah juga tomato dadu dan belacan masa menyediakan sambal.

5. Saiz Api Masak
Photo Credit: sparqusa.com

Api perlu dibiarkan kecil. Tumis rencah sampai naik minyak. Lepas minyak dah panas, baru masukkan gula. Gula itu akan jadi caramelized.
Sambal tumis akan nampak gelap dan cantik. Kemudian masukkanlah elemen lain macam air asam, garam dan air. Teruskan masak macam biasa sehingga siap.

Jadi itu lah cara nak tambah rasa pada sambal tumis ikonik rakyat Malaysia. Mungkin ia akan menjadi. Mungkin tidak? Yang penting korang cuba dulu. Entah-entah korang akan discovery resipi baru. Try je dulu!


Masak Sendiri 340Kg Sotong Nak Sedekah Masjid, Influencer Ini Ikhlas Raih Pujian Netizen

Aleeya Zailan, seorang pempengaruh dan usahawan, dan suaminya, Azri Aziz atau Big Boss yang seikhlas hati memasak sendiri hidangan sotong untuk diagihkan kepada 340 jemaah masjid sempena sambutan Maulidur Rasul di Masjid As-Syakirin Gombak, Selangor baru-baru ini.
Menerusi video dikongsikannya di media sosial, kelihatan Aleeya dan Azri serta beberapa pembantu bertungkus-lumus menyediakan masakan.
Baca juga: Niaga Sambil Sedekah, Chef Kongsi Cara Potong Ayam 10 Bahagian Tapi Nampak Besar & Menarik
“Sebanyak 340 kilogram sotong sedia untuk dimasak sebelum dibawa ke masjid bagi menjamu jemaah yang hadir.
“Bahkan, kami turut menyajikan beberapa lauk lain seperti sambal sardin, gulai daging dan sayur goreng,” celotehnya sambil sibuk menumis bahan.

download
Mencecah ratusan ribu tontonan, rata-rata netizen menyifatkan sikap ditunjukkan Aleeya dan keluarganya itu sesuatu yang jarang berlaku dalam kalangan individu berstatus jutawan.
Masakan tidak, mereka berpendapat bahawa Aleeya semestinya mampu mengupah katerer bagi memesan sebarang menu diingini, namun pasangan berkenaan berbesar hati untuk melakukannya sendiri dari awal hingga akhir.
Bukan itu sahaja, mereka turut memberi sumbangan dalam bentuk barangan asas dan keperluan harian kepada para asnaf dalam kariah masjid tersebut.
Komen Netizen:

Rata-rata netizen menyifatkan sikap ditunjukkan Aleeya dan keluarganya itu sesuatu yang jarang berlaku dalam kalangan individu berstatus jutawan.
Sebagai umat Islam, adalah menjadi kewajipan bagi setiap hamba-Nya melakukan kebaikan sesama manusia.
Hal ini termasuklah amalan bersedekah kepada golongan yang memerlukan, sekali gus menjamin pahala berganda.
Apatah lagi jika sesuatu yang ingin disedekahkan itu disediakan sendiri oleh si penderma.
Mencecah ratusan ribu tontonan, rata-rata netizen menyifatkan sikap ditunjukkan Aleeya dan keluarganya itu sesuatu yang jarang berlaku dalam kalangan individu berstatus jutawan.


Di Johor Bahru memang sekarang memang jarang sangat nak jumpa kedai makan yang menyediakan masakan autentik Indonesia yang sedap dan yang paling penting murah kan? Haa sekarang anda tidak perlu risau lagi kerana ada sebuah kedai yang bernama Warung Boyan.
Walaupun luaran kedai ini nampak kecil sahaja, tapi di dalam kedai ini sangat selesa tau! Makan pun sedap. dan murah. Confirm anda suka la kalau makan kat sini.
Masakan Autentik Indonesia Murah & Sedap Di JB, Bakso Dia Paling ‘Power’:

Sebuah akaun di Twitter @foodie_wawa ada berkongsikan tentang kedai Warung Boyan ini. Katanya bakso di sini memang sedap sangat!
” Authentic Indonesian cuisine… Mmg sedap and super cheap. Bakso dia pon power. ”
Selain daripada bakso, di sini juga ada menjual bermacam jenis makanan Indonesia yang lain seperti Nasi Ayam Penyet.

” Paling sedap is the sambal kicap.. Not too spicy but addictive. ”

Kalau anda yang teringinkan nak makan makanan Indonesia yang sedap dan murah di JB, anda wajib cuba makan di kedai ini tau! Memang makan hingga menjilat jari punyalah.

” Kedai dia kecik tapi siap aircond so mmg super selesa.. Love it ”
Alamat: Jalan Dato Jaafar (sederet Restoran Kacang Pool Haji) 80350 Johor Bahru
Waktu Beroperasi: Setiap Hari (10AM – 8PM)
Sumber: @foodie_wawa


Masakan Termasin, Terpahit Atau Terpedas? Letak Saja ‘1 Bahan’ Ini, Pasti Selesai Semua Masalah!

Rupanya ada cara untuk memperbaiki masakan termasin, terpahit atau terpedas dengan hanya menggunakan 1 bahan iaitu kentang. Ia dapat mengurangkan semua rasa yang ‘terlebih’ itu. Biasalah kadang-kadang masakan yang kita masak akan terlebih masin, pedas mahupun pahit bila tersalah agak kuantiti bahan. ‘
Jadi macam mana nak memperbaiki rasa tersebut? Jom ikut tips mudah yang dikongsikan oleh Yatie Kitchen, seorang Instafamous handal dalam bidang masakan yang tidak asing lagi buat kita semua. Semoga bermanfaat!
Mesti baca: Bukan Semua Minyak Zaitun Sesuai Untuk Masak, Ini Cara Membezakannya
TIPS JIKA MASAKAN TERMASIN, TERPAHIT ATAU TERPEDAS
Saya nak share satu tips yang sangat2 berguna, banyak kali saya apply tips ni pada masakan saya.
Sejak akhir-akhir ini, saya beli cili kering dan cili kering yang saya beli tersangat2 pedas, nak buang cili kisar yang saya buat ni sayang pulak.
Setiap kali saya masak menggunakan cili kisar ni saya kurangkan cili untuk kurangkan pedas.
Tapi kalau saya masak “sambal” mana boleh kurang kan cili, ye dak? Jadi saya campak sebiji kentang (termasuk kulitnya) dalam masakan sambal saya.
Alhamdullillah “kepedasan” sambal saya berjaya dikurangkan at least 50%, so tak dela buasir nanti!

Gambar atas tu setelah Sambal Kerang saya ditos minyak nya! Korang cubalah!
Nota: Tips letak kentang jugak boleh digunakan jika masakan termasin, terpahitdan segala ‘ter’.
Sumber: Yatie Kitchen


Masam Manis Juara Pertama Dapur Tempur

Pasangan Masam Manis, iaitu Syed Abdul Muiz Syed Zulkifli, 38 dan isterinya, Nor Arieni Adriena Mohd Ritzal, 31 berjaya menewaskan dua lagi pasangan keluarga dengan bergelar juara yang pertama pada pertandingan akhir program realiti masakan Dapur Tempur.
Kemenangan Masam Manis melayakkan mereka untuk membawa pulang hadiah wang tunai sebanyak RM6,000 beserta ketuhar stim cubie Panasonic dan bekalan produk NONA selama setahun.
Hidangan yang disediakan Masam Manis dalam cabaran Set Lauk Kenduri iaitu Rendang Daging, Nasi Minyak, Kek Oren bersama Ais Krim Kelapa, dan jus Tembikai Buah Naga.
Artikel berkaitan: ‘Presentation’ Kurang Menyerlah, Juri Dapur Tempur Kritik Prestasi Peserta Minggu Separuh Akhir
Pasangan Masam Manis berkata, usaha mereka hingga ke peringkat akhir berbaloi kerana dapat bertanding bersama-sama pasangan dari cabaran episod pertama hinggalah ke peringkat akhir ini.
Dalam pada itu, juri tetap yang dibarisi oleh Chef Adu Amran mengatakan kedua-dua pasangan Masam Manis serta Seketul Rasa telah berjaya memikat hatinya dalam cabaran akhir iaitu Set Lauk Kenduri namun beza satu mata yang mengangkat pasangan Masam Manis menjadi juara.
“Bagi saya, kedua-dua pasangan adalah pemenang. Kalau ada perbezaan pun dari markah penjurian saya, mungkin satu markah sahaja yang membezakan mereka berdua. Mana-mana menang pun saya gembira,” kata Chef Adu Amran pada episod akhir.
Tempat kedua telah dimenangi oleh pasangan Seketul Rasa dan membawa pulang hadiah wang tunai RM4,000 dan periuk nasi IH Panasonic.
Pusingan akhir itu telah diadili oleh tiga juri iaitu Chef Adu Amran, Sheila Rusly dan Michael Ong yang dijemput sebagai juri jemputan Dapur Tempur minggu terakhir.


Masih Dalam Mood Raya? Jom Cuba Red Pearl Cookies, Mudah & Lazat!

Mesti ramai yang tak pernah dengan nama biskut ini. Kalau korang peminat cornflakes, korang wajib buat biskut ini sebab memang sedap dan mudah sahaja nak buatnya. Dalam biskut ini ada campuran kacang badam, coklat cip dan juga cornflakes. Jom cuba resepi yang dikongsikan oleh Nor Khomarriah Norrohman di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

RED PEARL COOKIESMesti ramai yang tak pernah dengan nama biskut ini. Kalau korang peminat cornflakes, korang wajib buat biskut ini sebab memang sedap dan mudah sahaja nak buatnya. Dalam biskut ini ada campuran kacang badam, coklat cip dan juga cornflakes. Jom cuba resepi yang dikongsikan oleh Nor Khomarriah Norrohman di Facebook.
BAHAN-BAHAN
150 gm nentega

150 gm tepung gandum

75 gm gula kastor

60 gm cornflakes (ramas kasar)

50 gm cip coklat

25 gm kacang badam

1 sudu teh sen vanila

1/2 sudu teh emplex

Kredit: Nor KhomarriahCARA PENYEDIAAN
Kacau mentega, gula, dan esen vanila menggunakan sudip kayu hingga sebati.

Campurkan semua bahan kering dan gaul sebati hingga menjadi doh.

Cubit doh sebesar ibu jari, bulatkan sedikit dengan jari. Doh biar meninggi supaya tidak meleper sewaktu di bakar. Atur di atas dulang pembakar yang di alas baking paper. Tekan hirisan ceri merah ditengahnya.

Bakar dalam oven yang telah dipanaskan dahulu pada suhu 160 C selama 20-25 minit bergantung pada ketuhar masing – masing.

Sejukkan dahulu sebelum di simpan dalam bekas kedap udara.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Alamak Lauk Masin? Jangan Risau, Ini 5 Petua Untuk ‘Selamatkan’ Balik Masakan Korang

Bila kita nak mencuba sesuatu resipi baru, mesti belum pandai lagi nak mengagak perasa yang perlu dimasukkan. Lagi-lagi bila melibatkan garam.
Jadi, macam mana kalau lauk yang kita dah masak tu masin pula? Takkan nak terus buang pula. Kalau terlebih tambah air, tawar lanau pula lauk.
Baca juga: Ibu-Ibu Kena ‘Alert’, Cara Defrost Lauk Yang Betul Elak Anak Keracunan
Korang jangan risau, min akan kongsikan beberapa cara untuk ‘selamatkan’ kembali lauk korang. Bahan-bahannya juga mudah untuk dicari di dapur.

1. Pelepah pisang

Pelepah pisang merupakan salah satu bahan yang boleh seimbangkan semula rasa pada masakan yang terlebih masin.
Sediakan saiz kecil potongan pelepah ini, lalu masukkan ke dalam masakan anda dan biarkan hingga mendidih. Kemudian buang pelepah ini bila hendak menghidang.

2. Kentang

Potong ubi kentang dengan potongan dadu kemudian masukkan ke dalam masakan dan biarkan sehingga ubi kentang empuk. Selain dapat mengurangkan rasa masin, secara tidak langsung anda telah menambahkan lauk ke dalam masakan anda.
Jika tiada ubi kentang, boleh juga guna sayur-sayuran yang mempunyai kandungan air yang banyak seperti timun dan terung.

3. Imbangkan rasa manis dan masam

Boleh gunakan perasa lain untuk meneutralkan kembali rasa makanan. Tambahkan sesudu gula, kacaukan dan kemudian tambahkan sesudu perasa masam seperti cuka atau perahan limau nipis.
Boleh ulang beberapa kali sehingga mencapai rasa yang diinginkan. Boleh juga cuba untuk memekatkan kuah lagi dengan cara menambah santan sehingga cukup rasa.

4. Beras

Sediakan sehelai kain nipis kemudian masukkan segenggam beras dan ikatkan seperti sup bunjut. Lalu anda bolehlah masukkan ke dalam masakan anda. Beras ini akan menyerap lebihan rasa masin dan bila rasa masakan itu sudah mula seimbang, bolehlah keluarkan bunjut beras tersebut.

5. Hampas kelapa

Dengan teknik yang sama seperti membuat bunjut beras, anda boleh ambil sejemput hampas kelapa ikatkan supaya menjadi bunjut. Masukkan bunjut ke dalam lauk dan masak bersama dalam 15 ke 20 minit.
Bunjut hampas kelapa dapat membantu membuang rasa masin berlebihan dan turut memberi rasa lemak pada lauk. Kemudian, boleh keluarkan bunjut tadi dari lauk.

Jadi untuk mereka yang sering kurang yakin untuk mengagak bahan perasa yang perlu dimasukkan ke dalam masakan bolehlah cuba cara-cara ini.
Jangan mudah panik dan jangan putus asa bila masakan yang dimasak tidak jadi seperti yang diinginkan. Semoga bermanfaat.
Sumber: Masterclass


Mat Saleh Ini Jual Langos Di Bota, Makanan Tradisi Hungary, Ramai Kata Sedap!

Malaysia adalah sebuah negara unik dan kaya dari segi kepelbagaian budayanya, makanannya dan masyarakatnya yang baik-baik membuatkan ramai orang luar suka pada negara ini.
Maka tidak hairanlah buat seorang ‘mat salleh’ dari Hungary ini untuk membuat keputusan menetap di sebuah pekan kecil di Perak dan membina kehidupannya di situ.
Bagaimanapun, dia telah mencuri perhatian warga maya apabila tular di laman sosial kerana kelainan yang dibawanya buat masyarakat setempat.
Baca juga: Pancake Jepun Yang Gebu Dan Sedap, Makan Macam Tu Pun Dah Sedap Sangat!
Namun, kelibat ‘orang putih’ tersebut yang dikenali sebagai Adam Abdullah itu sudah menjadi kebiasaan bagi masyarakat di Kampung Gajah dan Bota.
Adam berkahwin dengan seorang wanita tempatan Elsuraya Mohamed, dan kini menjalankan perniagaan menjual makanan tradisi Hungary iaitu ‘Langos’ untuk penduduk sekitar itu.

Untuk pengetahuan korang, Langos merupakan sejenis roti garing dan ditaburkan keju di atasnya sebelum dimakan.
Manakala Langos versi Adam dan isterinta mengikut citarasa rakyat Malaysia.
Antara perisa langos ciptaan pasangan suami isterini ini ialah kaya yang dimasak sendiri, coklat, sambal bilis rangup, bawang putih minyak zaitun serta keju krim masam.

Berkongsi pengalamannya ketika mendekati masyarakat tempatan, Adam akui agak kekok pada mulanya, namun ramai yang dapat menerimanya selepas itu.
Kepetahannya bercakap menggunakan Bahasa Melayu dan loghat Bota menjadikan pemuda asal Eropah Timur yang berniaga di Bota ini, disenangi penduduk tempatan.

Untuk korang yang mahu merasa Langos boleh ke rumah mereka di Jalan Teluk Intan, Kampung Telok Bakong Hulu, 32900 Lambor Kanan, Perak.
Waktu beroperasi adalah pada jam 3 petang hingga 7 malam pada setiap hari Jumaat, Sabtu dan Ahad.

Nanti min pun nak datang singgah merasa sendiri~


Mat Salleh Ini Cuba Menu Rahmah, Minta Perdana Menteri UK ‘Follow’ Malaysia

Baru-baru ini tular seorang Mat Salleh cuba Menu Rahmah yang menjadi bualan ramai sejak kempen ini dijalan 31 Januari lalu.
Langkah yang dilakukan ini turut disambut baik oleh rakyat Malaysia yang menyifatkan ia berbaloi serta membantu mereka mendapatkan makanan yang berkhasiat dan mengenyangkan menerusi Menu Rahamah.
Perkara ini turut menarik perhatian seorang pelancong dari United Kingdom (UK) iaitu iaitu @veggiesontour atau dikenali sebagai Pat yang kagum dengan inisiatif yang dilakukan oleh Malaysia memandangkan kos sara hidup di kebanyakan negara mula meningkat.
Baca juga: Ini Senarai Lokasi Kedai Tomyam Yang Tawarkan Menu Rahmah RM5
Baca juga: Restoran Asam Pedas Antara 25 Lokasi Di Melaka Yang Perkenal Menu Rahmah
Menerusi video yang dikongsikan oleh Mat Salleh tersebut di TikTok, dia turut tidak melepaskan peluang untuk mencuba Menu Rahmah apabila berjaya menemui sebuah restoran vegetarian di Skudai, Johor Bharu yang menawarkan inisiatif itu.
Video Penuh:

 @veggiesontour
Menu Rahmah – have you tried it yet? 🇲🇾 #malaysia #makananviral #kualalumpur #anwaribrahim #malaysiatiktok #malaysiantiktok #johorbahru
 ♬ original sound – VeggiesOnTour

Jelas Pat, untuk mencari Menu Rahmah di restoran vegetarian agak sukar kerana hanya menjumpa menu yang ditawarkan dengan lauk ayam atau ikan.
“Menu itu kebiasaannya dihidangkan bersama ayam atau ikan mereka (restoran) namun mereka jarang untuk mempunyai menu vegetarian.
“Tetapi semalam saya telah menemukan sebuah restoran vegetarian di Skudai yang menawarkan RM5 untuk sepinggan makanan,” katanya.
Di dalam video, individu itu turut menunjukkan dua jenis menu yang diberikan bermula dengan harga RM4 dan juga RM5 apa yang berbeza hanyalah jenis nasi yang diambil.
Pat juga menunjukkan hidangan yang dipesannya dipenuhi dengan sayuran yang banyak hingga hampir menutupi nasinya selain turut memuji makanan tersebut sedap.
Minta Perdana Menteri UK contohi Malaysia
Di akhir videonya, Pat turut meminta agar Perdana Menteri UK, Rishi Sunak untuk mencontohi inisiatif yang diperkenalkan oleh Perdana Menteri Malaysia, Datuk Seri Anwar Ibrahim untuk membuat satu menu yang boleh dibeli oleh masyarakat yang mempunyai pendapatan rendah.
Antara reaksi netizen:

Sumber: Tiktok @veggiesontour


“Sedap Giler” – Mat Salleh Ini Cuba Makanan Tentera Malaysia

Sempena dengan bulan kemerdekaan ini, mesti di kalangan kita teringin sangat nak tahu apa yang Angkatan Tentera Malaysia makan ketika berperang dahulu.
Mat Saleh ini buat food review mengenai food ration (catuan makanan) yang diberikan kepada para tentera yang dipanggil MRE (Meals – Ready to Eat), atau Melayunya, Rangsum Tempur.
Walaupun tak nampak muka, tapi kitorang tahu lah yang buat food review ni mat saleh sebab cara dia sebut ‘beef rendang’ tu memang jelas ke-mat saleh-annya.
Baca juga: Bosan Makanan Tak Sedap, Banduan Ini Buka TikTok Masakan Dari Penjara
Apa yang menarik, dia nampaknya suka betul dengan makanan catuan tentera kita berdasarkan ulasan yang diberi:
“Kari ni tak pedas, tapi ada rasa kari yang sedap… ayamnya juga ada tekstur yang baik… sangat bagus” – ulasan tentang kari ayam
“Ia lebih pedas dari kari. Pedas, tapi ada rasa manis juga, agak sedap sebenarnya… sangat sedap” – ulasan pasal ikan masam manis
“Sangat berperisa, dan tak begitu pedas. Sangat, sangat sedap” – ulasan untuk rendang daging.
Masa dia tuang makanan tu ke atas pinggan, takdelah teruk sangat rupanya. Yang Steve review tu adalah Menu A sampai Menu D, di mana nampaknya, ada empat kombinasi makanan yang ada.

Biasanya, satu pek makanan catuan tentera mengandungi 10 pek kecil makanan termasuklah biskut, jem, kopi, teh, gula, mancis, suplemen vitamin, dan juga tuala kecil.
Beras dan minyak untuk memasak pula didapati secara berasingan, dan nampaknya Steve tak dapat pulak nasi tu. Tapi nampaknya dalam video review untuk Menu B pulak dia dapat nasi.

Tak kisahlah pasal tu, sebab tanpa nasi pun nampaknya makanan tu nampak ok je. 10 pek makanan lain yang turut ada pula nampaknya semuanya seberat 120 gram setiap satu, yang mengandungi:

2 kantung bungkusan hidangan sayur-sayuran,
2 hidangan daging (daging lembu dan ayam),
2 hidangan berasaskan makanan laut (biasanya ikan),
2 jenis bubur, dan
2 hidangan berasaskan buah

Jadi Steve nampaknya cuba tiga hidangan ni. Kalau korang belum tengok video tu, korang mesti nak tengok untuk dengar komen dia pasal kesemua makanan tu.
Dan nampaknya, semua makanan yang dicuba memang kena dengan seleranya, kecuali sambal bilis (tekstur yang pelik dan terlalu pedas).

Ada yang dah pernah cuba makanan tentera? Jom kongsi di ruangan komen.


7 Cara Elak Mata Pedih Potong Bawang Merah, Memang Berkesan!

Biasanya ramai yang akan mengelat apabila disuruh mengupas bawang merah kerana ia memedihkan mata tapi kalau ajak ‘membawang’ memang laju!
Apa punca membuatkan mata berair ketika mengupasnya? Enzim yang terdapat di setiap lapisan bawang akan merembes ke udara ketika dikupas dan boleh menyebabkan pedih sampai mengalir air mata.
Artikel berkaitan: 16 Jenis Potongan Bawang Ikut Hidangan, Lulus Ini ‘Confirm’ Mertua Suka!
Tapi sebenarnya ramai tak tahu bahawa terdapat pelbagai cara mengupas dengan betul dan ia bukan semata-mata memakai cermin mata renang.

1. Kupas dalam air
Rendam ia di dalam bekas berisi air dan kupasnya di bawah permukaan air. Dengan cara ini enzim yang merembes tidak akan berterbangan di udara.
2. Sapu pisau dengan jus lemon
Sebelum memotong, sapukan jus lemon pada pisau anda. Ia dapat membantu membunuh enzim yang dirembes memandangkan ia bersifat asid dan mempunyai bau kuat.
3. Simpan dalam peti ais
Sebaik-baiknya simpan ia di dalam peti ais sebelum digunakan kerana suhu dingin dapat melambatkan proses enzim menjadi gas dan memedihkan mata saat dipotong.
4. Potong di tempat terbuka
Jika kita lihat kenduri di kampung, makcik-makcik akan memotong bawang di tempat terbuka sambil rancak ‘membawang’. Sebenarnya cara ini lebih selamat kerana angin yang bertiup akan mengalihkan enzim yang dirembes ke tempat lain.
5. Kunyah gula-gula getah
Pelik tapi memang menjadi petua ini. Kunyah gula-gula getah dikatakan mampu mengurangkan air mata yang mengalir keluar. Kerana semasa mengunyah, otot-otot muka terutamanya di kawasan mata akan bergerak dan menghalang bahan kimia yang memedihkan mata dari keluar.
6. Elak potong akar bawang
Menurut The National Onion Association, bahagian tersebut akan segera mengeluarkan getah yang menyebabkan mata cepat pedih. Jadi, sebaiknya elakkan potng akar bawang.
7. Letak cuka makan dekat papan pemotong
Sembur cuka makan di atas papan pemotong dan ia boleh mengurangkan pengeluaran air mata.

Macam mana? Mudah kan? Nanti anda bolehlah cuba. Namun, aktiviti kupas bawang ni pun ada kebaikannya juga.
Pakar kesihatan ada mengatakan bahawa dengan mengupas bawang sehingga anda mengeluarkan air mata, ia adalah terapi untuk membersihkan mata dari segala kotoran. Jadi sesekali ‘menangis’, bagus juga kan?
Selamat mencuba!


Cara Buat Mayonis Homemade Guna 5 Bahan, Lagi SEDAP Dari Beli!

Resipi mayonis homemade ada banyak versi. Ada yang kisar saja, ada yang perlu dimasak. Tetapi ramai kata mayonis yang dimasak lebih sedap dan tiada rasa hanyir.
Siapa penggemar mayonis, kalau makan nugget atau sandwich memang wajib kena ada mayonis ni.
Mudah saja cara membuatnya, hanya perlu menggunakan beberapa bahan iaitu telur, minyak, gula, garam dan cuka atau jus lemon.
MAYONIS HOMEMADE 5 BAHAN
Bahan-bahan:

2 biji telur saiz sederhana
1 ½ sudu besar gula
2 sudu besar cuka makan (boleh tukar dengan air lemon)
1 sudu kecil garam
1 cawan minyak masak (boleh guna olive oil juga)

Cara-caranya:
1. Dalam pengisar, satukan semua bahan-bahan di atas. Kisar sehingga semuanya sebati dan bertukar menjadi putih.
2. Panaskan kuali menggunakan api yang paling perlahan. Masukkan bahan yang sudah dikisar tadi.
3. Masak seketika dan sentiasa gaul sehingga adunan menjadi pekat dan kelihatan berketul-ketul. Pastikan guna api perlahan supaya tidak hangit.
4. Tutup api. Masukkan semula ke dalam pengisar tadi dan kisar sehingga adunan menjadi benar-benar halus.
5. Simpan di dalam bekas kaca atau bekas yang bersesuaian.

6. Mayonis yang sudah diletakkan dalam bekas perlu disimpan di dalam peti ais. Selamat mencuba!
Kredit: Reen Sofee
Baca juga: Resipi Ayam Kicap Mayonis Yang Lazat, Sedap Sampai Menjilat Jari!


McDonald’s Ada Menu Baru! Jom Cuba ‘Creamy Butter Chicken’ Dalam Burger Atau Nasi Lemak

Bagi anda yang pernah merasai buttermilk, mesti tahu betapa berkrim rasanya. Apa-apa pun, jangan terkejut kerana rasanya memang padan dengan rasa ayam.
Salah satu hidangan berkuahkan buttermilk ini adalah Buttermilk Fried Chicken yang dah lama popular. Serious sedap! Kini sudah ada banyak kedai makan yang memvariasikan buttermilk ini.
Menu Baru McDonalds, Creamy Butter Chicken
Terbaru, McDonald’s telah melancarkan dua menu baru yang berasaskan Buttermilk Fried Chicken kegemaran ramai.
Menu baru tersebut dikenali sebagai Creamy Butter Chicken. Kalian boleh merasaikan keenakannya dalam burger ataupun dimakan bersama Nasi Lemak McD.

Bagi anda yang mahu mencuba menu ini, dapatkan segera di cawangan McDonald’s terdekat anda atau beli sahaja menggunakan aplikasi penghantaran seperti FoodPanda, GrabFood atau ShopeeFood, sementara masih ada stok. Tunggu apa lagi?


“Bukan Pelanggan, Jangan Guna” – Mcdonald’s Bukit Bintang Letak Password Untuk Masuk Tandas

Jika korang berada di persimpangan empat penjuru Bukit Bintang dan terfikir untuk menggunakan tandas di restoran McDonald’s di sana, lebih baik fikir dua kali!
Dengar cerita, cawangan McDonald’s Bukit Bintang telah melakukan satu perubahan sempena tahun baru 2023 apabila ia mengekhaskan penggunaan tandas bagi pelanggan yang telahpun membuat penbayaran di kaunter.
Hanya pelanggan yang memesan makanan daripada McDonald’s dan diberikan resit sahaja yang kini boleh menggunakan fasiliti tersebut.
Baca juga: Sakan Order ‘Mekdi’ Sampai RM17000, Telatah Dua Budak Ini Buat Netizen Terhibur!
Seorang pengguna di Twitter bernama @tekong, telah berkongsi sekiranya restoran lain memberikan kata laluan bagi perkhidmatan Wi-Fi kepada pelanggan, lain pula ceritanya dengan cawangan McDonald’s yang satu ini apabila ia memberikan kata lalun untuk menggunakan tandas!

Jelas tertera di bawah resit kata laluan tandas untuk korang gunakan sebagai pelanggan. Jika tiada resit ini, jangan haraplah korang boleh buka pintu tandas itu.
Hantaran di Twitter tersebut menjadi tular susulan rasa terkejut yang dirasai netizen apabila mengetahui tentang peraturan baharu ini.

Twitter @tekong
Demi membuktikan bahawa kata laluan pada resit itu benar-benar legit, hantaran itu disertakan dengan foto yang menunjukkan kotak pin di sebelah pintu tandas agar pelanggan boleh memasukkan nombor kata laluan. Turut serta dalam foto tersebut adalah arahan penggunaan tandas tersebut.
Antara komen netizen:

Jangan pula korang terkejut jika restoran dan kafe lain di sekitar Lembah Klang akan mengaplikasikan cara ini di cawangan mereka.